Ҳайдовчилар ўқисин: йўл қоидасида ўзгалар ҳақи » Ўзбекистон янгиликлари – Zamin.uz\n, 22 2017\nҲайдовчилар ўқисин: йўл қоидасида ўзгалар ҳақи\nБиз мўминлар бировнинг ҳақидан қўрқиш, бировларга озор етадиган амаллардан қайтарилганмиз. Бировнинг ҳақи деганда ўзгаларнинг молу мулкини алдов, тажовуз, зулм ва босқинчилик каби йўллар билан ейиш каби амаллар кирадими ёки бошқа шунга ўхшаш амаллар ҳам кирадими? Бунга бугунги куннинг баъзи тарбиясиз ҳайдовчилари ҳам кириши мумкинлигидан огоҳ этмоқчимиз.\nБир ҳайдовчи йўлда беҳосдан бошқа машинани сиқиб қўйди ва узрини айтди. Аммо жоҳил ҳайдовчи унинг узрини қабул қилмади ва йўлда аварияга тушадиган ҳолга тушириб қўйди. Узр сўраган ҳайдовчи уни орқасидан қувиб етиб йўл четига сиқиб тўхтатди ва ўртада даҳанаки жанг кетди. Она ҳам қолмади, бир-бирларини роса сўкишди. Бошқа бири тезликни ҳаддан ошириб одамлар ҳаётига хавф солди. Бошқа бири светафор чироғига амал қилмай, аварияга сабабчи бўлди. Бу ишлар жоҳил ва аҳмоқ инсонларнинг амали эканини, ҳам ўзгаларнинг ҳақига хиёнат эканини билишадими? Йўл патрул постидан ҳамма навбат билан ўтаяпти, аммо баъзи бир учарлар ҳеч кимга қарамасдан олдинга тиқилиб тез ўтиб кетади. Навбат билан келаётган шунча одамни ранжитди ва уларнинг ҳақига хиёнат қилди, баъзи бир ёшлар кекса ҳайдовчиларни назар писанд қилмагани боис лаънатга қолади.\nСветофор ёнида турибман, бир машина тез келиб тўпланиб турган сувни йўлдан ўтаётган кекса аёлнинг устига сепиб ўтиб кетди. Онахон шаллоба бўлди ва оғзидан: “Илоё, аварияга учраб ўл”, деган қарғиш чиқиб кетди. У аёл жаҳл билан, жон дилдан ғазаб устида қарғади. Шу аёлнинг дуоси мақбул бўлса, у йигитнинг ҳаёти кесилади. Наҳотки, қарғишдан қўрқмасак. Аслида савол бермоқчиман: “Қонун-қоида ким учун ишлаб чиқилади ва светофор кимлар учун қўйилади?" Ҳайдовчи қасддан тезликни оширса, кимнингдир ўлимига сабабчи бўлса, бу дунё қонунидан қутулиши мумкин, аммо Аллоҳ таолодан, қасос талаб қиладиган жароҳатланиб майиб бўлган ёки ўлган одамнинг даъвосидан қутуладими? “Эй Аллоҳ, бу банданг мени ўлдирди, бола-чақамнинг етим бўлишига, қийналишига сабабчи бўлди, буни дўзахийлардан қилгин”, деб даъво қилса, даъвоси инобатга олиниб дўзахга ташланилса, ким унга раҳим айлайди”. Аллоҳ таоло банда билан ўзининг орасидаги баъзи гуноҳларни кечириши мумкин. Мисол учун, вақтида намоз ўқий олмасдан қазо қилса, кечириши мумкин, аммо банда билан банда ўртасидаги хиёнат ва даъволарни жабрланувчи кечирмаса, кечирмайди. Қолаверса, бировга озор берадиган одам мўмин бўлмайди. Кўча одоби, муомала маданияти, кийиниш маданияти бор. Ҳайдовчиликка ўқийдиганларга маърифат дарсларини ҳам ўтиш керак.\nЕвропа давлатларидан бирига борган бир киши машинаси билан йўлда туриб қолибди. Бир вақт эшикдан чиқиб қараса, орқасида машиналар қатор бўлиб турган эмиш. Биронта машина сигнал чалмаяпти. Бугун машиналарнинг сигнал бериш одобсизликларидан дод дегинг келади. Йўлдан ўтаётган кекса бир одам яқинлашганда сигнал бериб чўчитадиганлар, хохолаб куладиганларга нима дейсиз? Ўша одамнинг қон босими бўлса ёки юраги хаста бўлса, қон босими ошиб кетса ва қарғаса, шу ҳайдовчининг умри зомин бўлмайдими? Ёки ярим тунда кўп қаватли уйлар ёнига келиб магнитофонни бақиртириб, бемаза мусиқа қўйиб, ҳаммани безовта қилган ҳайдовчи яхши қарғишлар билан сийланади ва яна биринчи бўлиб падари, яъни ота-онаси тарбия бермагани учун лаънатланади. “Сенга тарбия берган падарингга минг лаънат”, деб қарғайдиганлар бор. Ота-оналар фарзандига машинани лаънат олиш учун олиб берганмидилар? Ҳар бир ота-она машина миниб кўчага чиқаётган болаларига йўл қоидасини бир эслатиб, сўнгра йўлга чиқишга рухсат берсин.\nИккита ёш гўдаги бор бир аёлни тезлигини ошириб келаётган машина уриб кетиб, у ҳалок бўлди. Ўйланг ва тафаккур қилинг, жанозага мингга яқин одам келди. Марҳума қизнинг ота-онаси ўша ҳайдовчини шунақанги қарғаяптики, олдиларига бориб “қарғаманг” дейишга ким ботинади. Кекса ота: “Илоҳи, сенинг боланг ҳам бевақт ўлсин. Устида боламлаб ўтир”, деб йиғлаётганига гувоҳмиз. Мана шундай қарғиш олганлар бир куни бир балога учраши аниқ. Чунки дуолар рад қилинмайди. Шу боис, ота-онага лаънат олиб келадиган, гуноҳсиз одамларнинг ўлимига сабаб бўладиган ишлардан сақланайлик. Бу гапларим фақат ҳайдовчиларга эмас, йўлдан ўтадиган пиёдаларга ҳам тегишли. Йўлда бировнинг ҳақига хиёнат ва тажовуз қилишдан сақланайлик.\nКимнингдир айби билан жон таслим қилган аёл қиёматда даъво қилмайди, майиб мажруҳ ҳар лаҳза чеккан азобини ҳақини талаб қилмайди, деб ким кафолат беради? Йўл қоидасини бузиб бир инсонннинг ҳақига хиёнат қилаётган ҳайдовчи тўхта! Аллоҳ ҳузуридаги савол-жавобларга тайёрмисан? Аллоҳни алдаб бўлмайди! Қиёмат кунининг савол-жавобидан қўрқ ва қоидага риоя қил. Сен ҳайвон ёки ёввойи махлуқ эмассан. Инсонсан, мўминсан. Кишилар ҳақидан ва жабридан қўрқ! Аллоҳнинг азобидан қўрқ ва нафсинг устидан ҳоким бўл ва асло йўл қоидасини бузма!!!\nАлишер Шермурод ТОҒАЙ,\nЧилонзор тумани Тинчлик жоме масжиди имом хатиби\nМанба: Ўзбекистон Мусулмонлари идораси расмий веб портали\nТеглар: қил қараса қатор етим нима буни\nТошкентда мудҳиш ЙТҲ: Ҳайдовчи вафот этди\n16:32 / 22-05-2017\nҲиндистонда автобус ҳайдовчилари қарши йўлда пойга уюштиришди (Видео)\n18:20 / 01-05-2017\nСветофорга бўйсунмас автобуслар, пойгачи ҳайдовчи ва унинг дастидан йиқилиб тушган онахон\n19:14 / 04-03-2017\nҲайдовчи инспекторга пора бериш учун кредит олди\n18:15 / 28-01-2017\nНазарбоев: ИШИДнинг Сурия ва Ироқдан "сиқиб чиқарилиши" Марказий Осиёга хавф солади\n10:43 / 27-11-2016\nҲомиладор аёл 58-автобус ҳайдовчиси устидан шикоят қилди\n14:01 / 27-10-2016\n03:15 Миллий боғдаги қурилиш ишлари давомида инсон суяклари топилди\n09:51 Қозоғистонлик аёл Россия президенти бўлиш ниятида\n04:21 Ўзингизнинг яширин қобилиятларингизни аниқлашнинг 4 усули\n16:35 «Ҳамма — пахтага»: Ўзбек шоу-бизнеси теримга чиқди (Фото)\n03:45 МТЖ бош мураббийи турнинг марказий учрашувини бевосита стадиондан кузатади\n20:22 Қорақалпоғистондан 6 метрлик одам сурати топилди\n08:47 Камчаткада айиқ шаҳар бозорига кириб кетди (видео)\n09:31 Японияга кучли тўфон яқинлашмоқда\n16:19 "Ўзбекконцерт" раҳбариятида ўзгариш юз берди\n16:26 Москвада биринчи қор ёғди\n23:58 Корпоратив пластик картадан ҳамма жойда фойдаланиш мумкин бўлади\n20:19 5 минг долларни фирибгарлик йўли билан қўлга киритган фолбин қўлга олинди\n15:33 Трамп билан бирга овқатланиш 3 АҚШ доллари эвазига лотореяга қўйилди\n15:17 Дональд Трамп Кеннедининг ўлимига оид маълумотларнинг бир қисмини яширмоқчи эканликда айбланди


Якшанба куни Қирғизистонда Парламент сайловларининг иккинчи давраси бўлиб ўтади.\nСешанба куни Қирғизистонда яна қатор норозилик намойишлари бўлиб ўтди. 27 феврал кунги сайловларнинг биринчи давраси натижаларидан норози бўлган уч мингга яқин фуқаро Жалолобод вилояти ҳокимияти биносини ҳозиргача эгаллаб турибди. Улар Қирғизистон Президенти Асқар Ақаев истеъфога чиқишини ҳам талаб қилмоқда.\nМухолифатдаги “Ота Юрт” ҳаракати раҳбари Роза Отунбаева бугун Жалолободда уч мингга яқин норозилик намойиши қатнашчилари олдида қилган чиқишида сайловлар ҳақида бундай деди:\n“Сайловлар эркин ва адолатли ўтиши учун ҳукумат сайлов ишларига аралашмаслиги керак. Ҳукумат ҳозир юзага келган вазиятни назорат қила олмаяпти. Улар ҳокимиятни ўз қўлида сақлаб қолиш учун бор имкониятни ишга соляпти. Лекин биз вазиятни назорат қилишга тайёрмиз. Қирғизистонда халқни олдинга етаклашга тайёр турган кучлар бор. Халқ орасида, депутатлар орасида бундай кучлар бор”.\nЯкшанба куни Жалолободга борган Қирғизистон халқ ҳаракати раҳбари Қурмонбек Бакиев бугун Роза Отунбаева сафига қўшилди.\nЖалолободдан жанубда жойлашган Ўзган туманида ҳам норозилик намойишчилари маҳаллий ҳокимият биносини эгаллаб олди. Ўзганга қўшни Қора Ғулжа туманида 300га яқин мухолифат тарафдори Ўш шаҳри томон юриш бошлади.\nНорозилик намойиши қатнашчилари Қирғизистон шарқидаги Норин вилоятида маҳаллий ҳокимият биносини қуршаб олди.\nНамойишчиларнинг бошқа бир гуруҳи Қирғизистонни Хитой билан боғлайдиган катта йўлни тўсиб қўйди. Иссиқ Кўл шаҳридаги норозилик намойишида эса 100га яқин одам қатнашди.


АПЛ футболига мослашиб кетган футболчилар хақида » Ўзбекистон янгиликлари – Zamin.uz\nАПЛ футболига мослашиб кетган футболчилар хақида\nСтив Манданда ("Кристал Пэлас")\nБу дарвозабон Франция футболида тобланган. У "Марсель"да ажойиб ўйинлари билан кўплаб клубларнинг қизиқишига сабаб бўлганди. Уни ёзда бир қатор жамоалар сотиб олишни истаганди. Улар орасида "Кристал Пэлас" жиддий келишувга эришди. Манданда келганида у захирада қолиб кетиши тахмин қилинганди. Чунки "бургутлар" сафида Хеннесси асосий таркибни ҳеч кимга бермаётганди. Бироқ Стив битта ўйини орқали асосий таркибни ўзиники қилиб олди.\nБу ҳимоячи ҳам Клоппнинг талабларига тўлиқ жавоб бермоқда. У ажойиб ўйинлари билан мухлисларнинг ҳам меҳрини қозонди. Матип тезкор, ўйинни яхши кўра оладиган, рақибларнинг ҳужумларини вақтида тўхтата олиши билан Клоппнинг ишончига кирди. Айни пайтда у жамоанинг асосий таркиб футболчисига айланди.\nЗлатан қайси жамоада ўйнашидан қатъий назар, муҳитга тез мослаша олади. Тўғри, унинг "Барселона"да ишлари юришмаган. Бироқ қолган жамоаларда ҳам доимо голлари билан фойда келтирган. "Манчестер Юнайтед"га келгани заҳоти у голларни бирин-кетин киритишда давом этмоқда. Жозе ёши бироз каттариб қолганига қарамай, Ибрагимовичга ишонч билдириб, тўғри қилганини кўпчилик энди тушиниб етди.\nСлимани "Лестер"да аввал "Порту"да ажойиб ўйинлар намойиш қилган. Шу сабабли унга "Лестер" жиддий қизиқиш билдирди. Буни қарангки, у АПЛга йўл олганидан кейин, бу ернинг муҳитига тез мослашиб кетди. Жамоанинг асосий таркибидан доимий равишда ўрин олмоқда. Қолаверса, қатор голларни уришда давом этмоқда. Жейми Варди билан ҳужум чизиғида ажойиб тандем ҳосил қилган.\nНолито ("Манчестер Сити")\n"Сельта" ҳужумчиси "Манчестер Сити"га келиб, жамоа ҳужумини янада кучайтирди. Нолито АПЛда ҳам қатор голларни уриб қўйди. У ҳужумда Серхио Агуэро билан яхши тандем ҳосил қила олди. Гвардиола бу икки ҳужумчининг хизматидан мунтазам фойдаланиб келмоқда. Улар ҳар қандай жамоа ҳимоясига жиддий талафот келитиришда давом этишмоқда.\nТеглар: клубларнинг келиб юришмаган олади битта жамоалар\nЯнгиликлар » Спорт » АПЛ футболига мослашиб кетган футболчилар хақида\n09:56 АПЛнинг янги 5та юлдузи\n09:36 Англия Кубоги. Финал «Манчестер Юнайтед» ва «Кристал Пэлас» жамоалари ўртасида ўтказилади


«Йил давомида энергия таъминоти барқарор бўлишини таъминлаймиз». Энергетика вазири — Sof.uz\n«Йил давомида энергия таъминоти барқарор бўлишини таъминлаймиз». Энергетика вазири\n25.03 08:46 270 Ўзбекистон\nЭнергетика вазири Алишер Султонов 24 март куни Шавкат Мирзиёев раҳбарлигида ўтказилган йиғилишда сўзга чиқиб, 2021 йилда Ўзбекистонда электр билан боғлиқ муаммолар бўлмаслигини маълум қилди.\nҚайд этилишича, давлат раҳбари ўтган қиш давомида юзага келган муаммолар такрорланмаслиги учун энергетика вазири Алишер Султоновдан ҳисобот талаб қилган.\n«Биз узоқ йиллар давомида тўпланиб қолган электр ва газ тармоқларидаги муаммолар ечими бўйича жуда катта маблағ ажратдик. Бу соҳаларда йирик лойиҳалар амалга оширилмоқда.\nЎтган қиш давомида соҳада юзага келган муаммолар аҳоли ва тадбиркорлик соҳасига қийинчилик туғдирди. Ушбу ҳолат такрорланмаслиги учун қатор топшириқлар берилган. Ҳозир энергетика вазири Алишер Султонов бу бўйича ҳисобот беради», — деди давлат раҳбари.\n«2016 йилга қадар республика бўйича 9300 километр электр тармоқлари қурилган ва 4800 та трансформатор янгиланган эди. Бу кўрсаткич умумий инфратузилманинг 4 фоизини ташкил этади.\nОхирги 4 йил ичида эса 25 минг километрли электр тармоқлари қурилди ва 9800 та янги трансформатор ишга туширилди. Аҳоли талаби жадал ўсиб бориши ва саноат корхоналари қурилиши натижасида электр энергиясига талаб ошиб бормоқда. Шу сабабли энергетика тармоғини модернизасия қилишни давом этамиз. Бу ишни янги тизим асосида амалга оширмоқчимиз», — деди Алишер Султонов.\nАлишер Султонов селектор йиғилиши давомида 2021 йилги куз-қиш мавсумида электр энергияси бўйича муаммо бўлмаслигини ваъда қилди. Вазирнинг таъкидлашича, нафақат қишда, балки ёзда ҳам электр энергиясига талаб ошиб кетади ва бунга ҳам тайёр туриш керак.\n«Бундан буён нафақат куз-қиш мавсуми, йилнинг ҳар бир даврига эътибор кучли бўлади. Йил давомида энергия таъминоти барқарор бўлишини таъминлаймиз. Охирги йилларда нафақат қишда, балки ёзда ҳам электр энергиясига талаб ошиб кетади. Одамлар кондиционерлар ишлатишади.\nҲисоб-китобимизга кўра айни вақтга қадар бажарилган ишлар ёзда ҳам, қишда ҳам тўлиқ талабни таъминлаб беради. Қўшни давлатлар билан энергетика таъминоти бўйича ҳамкорлик қилишга келишиб олинган», — деди Алишер Султонов.


16 сентябрь куни учун об-ҳаво маълумоти\n15:53 / 15.09.2016\n16 сентябрь куни Тошкентда ҳаво бироз булутли бўлади, вақти-вақти билан ўзгариб туради, ёғингарчилик кутилмайди. Республика Гидрометеорология маркази берган хабарга кўра, шарқдан секундига 7-12 метр тезликда шамол эсади, кечаси 16-18, кундузи 33-35 даража иссиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик бўлмайди. Шарқдан эсаётган шамол ўз йўналишини ўзгартириб, ғарбдан секундига 7-12 метр тезликда эсади. Шамолнинг тезлиги баъзи жойларда секундига 15-20 метргача кучайиши мумкин. Кечаси 10-15, кундузи 16-21 даража иссиқ бўлади.\n13:00 / 14.06.2018\n14 июнь куни Ўзбекистонда шамолли об-ҳаво кузатилади\n15:56 / 13.06.2018


Халқаро тоифадаги ҳарбий спортчилар “Тошкент денгизи”да ёшларга мастер-класс ўтди\nМашғулотлар давомида ёшларга байдарка ва каноэда эшкак эшиш усуллари амалда кўрсатиб берилди.\nСергей Буйкевич: Ўзбекистон жаҳон от спорти ривожига муносиб ҳисса қўшмоқда\nЎзбекистон мезбонлик қилаётган От спортининг тўсиқлардан сакраш (конкур) тури бўйича Жаҳон кубогининг финал босқичи қизғин паллага кирди.\nТошкентда давом этаётган От спортининг тўсиқлардан сакраш (конкур) тури бўйича Жаҳон кубогининг финал босқичи қизғин давом этмоқда.\nОт спорти бўйича Жаҳон кубоги финал босқичига Ўзбекистон мезбонлик қилмоқда\n“Аллюр“ от спорти мажмуасида От спортининг тўсиқлардан сакраш (конкур) тури бўйича Жаҳон кубоги финал босқичи бошланди. Мазкур нуфузли мусобақанинг якуний босқичи Осиё давлатлари орасида биринчи бор Ўзбекистонда ўтказилаётгани билан аҳамиятлидир.


Қозоғистондаги намойишлар салбий оқибатларга олиб келмоқда: халқ норози, талончилар ҳаддидан ошди — видео - Bugun.uz\nҚозоғистондаги намойишлар салбий оқибатларга олиб келмоқда: халқ норози, талончилар ҳаддидан ошди — видео\n18:07 | 06-01-2022\nҚозоғистонда газ нархи ошишига қарши 2 январда бошланган норозилик намойишлари оммавий тартибсизликларни келтириб чиқарди. Митинг иштирокчилари маъмурий бинолар ва автомашиналарга ўт қўйиб, дўкон ойналари ва банкоматларни синдирмоқда, бир қанча йирик савдо марказлари эса талон-торож қилинган.\nҚозоғистон президенти Қосим-Жўмарт Тўқаев мамлакатдаги тартибсизликларни ташқи тажовуз деб ҳисоблаб, бу ҳолатларни келтириб чиқарган террорчи тўдалар хорижда тайёргарликдан ўтганини айтган. Намойишчилар 5 январь куни Олмаота аэропортини эгаллаган ва аэропортдаги дўкон ойналари уриб синдирилган. Бундан ташқари намойишчилар Олмаота полиция бошқармаси биносига бостириб киришга уринган. «Қозоғистон» телеканалининг Олмаотадаги филиали биноси эса ёқиб юборилган, талончилар бульдозер ёрдамида шаҳардаги банкка бузиб кирган.\nҲолат юзасидан Олмаотада «антитеррор операцияси» бошланган. Унга ҳарбийлар ва ҳуқуқ-тартибот идоралари вакиллари, 50 га яқин ҳарбий техника жалб қилинган. Ҳарбийлар зирҳли техникада погром қатнашчиларини Олмаота марказида қуршовга олган, шаҳарда ўқ овозлари эшитилган.\nТаъкидланишича, операцияларга қарамай талончилар Олмаотада 7 та Magnum гипермаркетини бутунлай талон-торож қилиб, яна 7 та дўконга ҳужум қилган. Қозоғистон Соғлиқни сақлаш вазирлиги Қозоғистонда содир бўлган тартибсизликлар туфайли мингдан ортиқ одам жабрлангани, 400 киши касалхонага ётқизилгани, 62 нафар киши эса жонлантириш бўлимидалигини маълум қилган. Олмаотадаги тўқнашувларда 12 нафар ҳуқуқ-тартибот ходими ҳалок бўлган, 353 нафари яраланган.\nБироқ талончилар ҳужуми давом этган. Жумладан, улар Олмаотадаги 5 та телеканалга «МИР», «Қозоғистон», «Хабар», «Евроосиё», «КТК»га ҳужум қилган. Ҳужум вақтида «Қозоғистон» телеканалининг бир ходими енгил тан жароҳати олган. Талончилар қимматбаҳо жиҳозларга зарар етказган, видеокамераларни ўғирлаб кетган. Ҳодиса жойига ўт ўчирувчилар жалб қилинган.\nСўнгги маълумотларда 5 январь куни тунда 245 киши ҳибсга олингани қайд этилган. Кейинчалик 35 киши озод қилинган, улар орасида вояга етмаганлар ва аёллар бор. Ҳибсга олинганлар орасида бошқа мамлакатлар фуқаролари, жумладан, бир нафар россиялик ҳам бўлган. Полиция маълумотларига кўра, қўлга олинганлар жамоат тартибини бузган, ўриндиқларни синдирган, кўчаларга чиқинди улоқтирган. Мазкур тартибсизликлар жараёнида шиша идишда портловчи бомба ва травматик қуроллар топилган.\nОлмаота кўчаларида тартибсизлик иштирокчиларини қўлга олиш жараёни давом этмоқда. Олмаотада олтита қурол дўкони талон-торож қилинган.\nАтирау шаҳрида эса вазият анча барқарор, майдонда 500 га яқин аҳоли йиғилган, аммо ҳудудда ёнғин ҳолатлари қайд этилмаган. Қозоғистондаги тартибсизликлардан кейин бизнесга етказилган зарарнинг умумий миқдори 92 миллион долларни ташкил этмоқда.\nМавзуга доир: Қозоғистондаги намойиш жаҳон фонд бозорига таъсир қилди: биткоин нархи қулади, уран нархи ошди


Тошкентда “Бухоро” билан ўйнаймиз | "NAVBAHOR" FUTBOL JAMOASINING RASMIY WEB SAHIFASI\nТошкентда “Бухоро” билан ўйнаймиз\nЖамоамизнинг Тошкент вилоятининг Бўстонлиқ туманида ташкил этилган йиғини 19 июл куни ниҳоясига етади. Шундан сўнг футболчиларга қисқа муддатлик дам олиш эълон қилинади. Жамоанинг навбатдаги йиғини эса 21 июль куни Тошкентда бошланади. Пойтахтда олиб бориладиган машғулотлар давомида “Навбаҳор” иккита назорат ўйинида майдонга тушади. Дастлабки ўйин 23 июль куни “Бухоро” жамоасига қарши ўтказилади. Иккинчи учрашувни ўтказиш санаси эса 27 июлга белгиланган. Айни пайтда шу куни жамоамизга рақиб бўладиган клуб номига ойдинлик киритилганича йўқ. Бу ҳақда кейинроқ хабар бериб ўтамиз. Иккинчи давра бошлангунга қадар мураббийлар машғулотларда қатнашаётган футболчилардан икки таркиб ҳосил қилиб, икки тарафламали ўйин ўтказишни ҳам режалаштиришган.\nБугунги кунда кўпчиликни таркибга янги футболчилар қўшиладими деган савол қизиқтирмоқда. Бу борада бош мураббий Равшан Бозоров қуйидагиларни билдириб ўтди: Ҳозирда футболчилар билан музокаралар олиб борилмоқда. Келишувга эришилган ўйинчилар Тошкентда ташкил этиладиган йиғинда сафимизга қўшилишлари мумкин. Режага кўра жамоага уч нафар янги футболчини қўшиб олишни режалаштирганмиз. “Норин”дан таклиф этилган ўйинчилар орасидан бирига жавоб беришимиз ҳам мумкин. Бу таркибга келиб қўшиладиган янги футболчиларни ким бўлишига боғлиқ. Давралар оралиғида сафимизга қўшилган ҳужумчи Абдумалик Абдуллаевни “Навбаҳор”да қолиши деярли ҳал этилди.


Кузатувчиларга кўра¸ қирғиз фуқаролари орасида қурол кўпайиши одамлар ўз хавфсизлигини ҳукуматга ишонмаслиги ифодасидир.\nҚирғизистонда жиноятчиликнинг олдини олиш бўйича олиб борилган чора-тадбирлар натижасида 2009 йил бошидан буён мамлакат фуқаролардан 1300 та қурол мусодара қилинган.\nБу ҳақда Бишкекда бўлиб ўтган матбуот анжуманида Қирғизистон Ички ишлар вазирлиги жамоат хавфсизлиги бошқармаси бошлиғи Жақипбек Азизов маълум қилди:\n- Фуқаролар орасида қуролларни озайтириш мақсадида олиб борилган махсус чоралар натижасида тахминан 1300 қурол мусодара қилинди. Мусодара қилинган қуроллар тўппонча, қирқма милтиқ, граната ва портловчи моддалардан иборатдир, деди Жақипбек Азизов.\n1300 ни ўтган 5 ой, яъни 150 кунга бўлсак, Қирғизистонда кунига тахминан 80 дона қурол мусодара қилингани маълум бўлади.\nҚирғизистонлик мустақил кузатувчилар жорий йил бошидан буён қирғиз милицияси кунига 80 тадан қурол мусодара қилгани ҳақидаги маълумотга ишониш бироз қийинлигини айтмоқдалар. Айни пайтда кузатувчилар Қирғизистонда жиноятчилик кўлами кенгайиб бораётганини инкор қилмайдилар.\nҚирғизистон Хавфсизлик кенгашининг собиқ етакчиси Мирослав Ниёзов фикрича, фуқаролар орасида қуролларнинг кўпайиши одамлар ўз хавфсизлигини ҳукуматга ишонмаслигидан, ўзини-ўзи ҳимоя қилмоқчи бўлганидан дарак беради.\n- Бу бизда юритилаётган сиёсатга яраша бўлаяпти. Коррупция ривожланган жойда жиноий структуралар ҳам бемалол кўпгина ноқонуний ишларни амалга ошира бошлайди. Бизда жиноятчилик билан боғлиқ вазият чидаб бўлмайдиган даражага етди. Журналистларни, депутатларни, оддий одамларни ҳеч ким ҳимоя қилолмай қолди. Давлат ҳимоя қилолмаяпти, деди Мирослав Ниёзов.\nАммо Қирғизистон Ички ишлар вазирлиги жамоат хавфсизлиги бошқармаси бошлиғи Жақипбек Азизов бу фикрга қўшилмайди. Унинг айтишича, мамлакатда жиноятчилик кўлами озайган:\n- Қирғизистон Ички ишлар вазирлиги фуқаролар хавфсизлигини таъминлаш бўйича махсус чоралар кўрмоқда. Натижада жиноятчилик озайган. Беш ой натижалари бўйича жиноятчиликнинг ўсиши кузатилмади. Оғир жиноятлар сони ҳам камайгани кузатилмоқда. Жамоат жойларида тартиб посбонлари кўпайтирилгани сабабли кўчаларимизда ҳам жиноятчилик озайди, деди Жақипбек Азизов\nЎшлик таҳлилчи Ғанижон Холматовга кўра, ички ишлар ходимларининг аҳолидан кўплаб қурол-аслаҳа мусодара қилингани ва айни пайтда ўлкада жиноятчилик кўлами озайгани ҳақидаги маълумотлари бир-бирига тамоман зиддир:\n- Ички ишлар тарафидан кўп қуроллар мусодара қилинганлигини эълон қилинишидан Қирғизистон дунёдаги жиноятчилик энг кўпайган, жиноий гуруҳлар кўп бўлган бир юртга айланиб қолганлигини кўрсатаяпти. Афсуски, қайсидир нуқталарда давлат ташкилотлари ва жиноий гуруҳларнинг учлари бирикиб кетмоқда.\nАна шу нуқтаи назардан кўпгина жиноятлар, буюртма қотилликлар фош этилмаяпти. Лекин, ҳар ҳолда, русчасига айтганда, “честь имею” деган нарсани айта олиш учун қирғиз милицияси қуролларни йиғиш жараёнини эълон қилиб, ўз рейтингини кўтармоқда, дейди Ғанижон Холматов\nРасмий маълумотларга кўра, мамлакатда фуқароларга тегишли 40 мингга яқин қурол борлиги рўйхатга олинган. Бу қуролларнинг 23 минги овчиларга, 4,5 минги турли ташкилотларга тегишли. 1100 фуқарога эса ҳукумат томонидан шахсий қурол совға қилинган.\nҚирғизистонда қурол назоратини кучайтириш масаласи мамлакат парламентида ҳам кўтарилган. Шу йилнинг май ойида парламент депутатлари мамлакат ҳуқуқ-тартибот тузилмалари раҳбарларига расман рўйхатга олинган қуроллар назоратини ҳам кучайтиришни таклиф қилганлар.\nПарламент депутатларига кўра, ҳукумат томонидан сиёсатчиларга ва фуқароларга совға қилинган қуроллар ҳам алоҳида текширилиши зарур.\nБу масаланинг парламентда муҳокама қилинишига сўнгги пайтларда мамлакат ҳудудида ўқотар қурол қўллаш орқали содир этилмиш жиноятлар сони кўпайгани сабаб бўлган.


Ўзбек тилининг шону шавкати\n«Мен бугун «Ўзбек тилининг давлат тили сифатидаги нуфузи ва мавқеини тубдан ошириш чора-тадбирлари тўғрисида»ги фармонга имзо чекдим. Унга биноан «Давлат тили ҳақида»ги Қонун қабул қилинган куннинг улкан тарихий ўрни ва аҳамиятидан келиб чиққан ҳолда, 21 октябрь санаси юртимизда «Ўзбек тили байрами куни» деб белгиланди!»\nМамлакатимиз раҳбарининг Ўзбек тилига давлат тили мақоми берилганининг 30 йиллигига бағишланган тантанали маросимда ана шу сўзлари янграган чоғи пойтахтимизда эндигина қуриб, ишга туширилган ва илк бор бир неча минг меҳмонни бағрига олиб турган Халқаро Конгресс марказининг ҳашаматли саройи қалқиб кетгандек бўлди. Улуғвор кошона бахтиёр қалбларнинг туб-тубидан қайнаб-тошиб чиқаётган шодиёна туйғулар жарангию қарсаклар тўфонига кўмилиб кетди. Чеҳралар севинчдан ловуллади. Ҳамма хурсанд, бахтиёр. Мен ҳам суюнчлар ичимга сиғмай атрофга боқаман. Ёнгинамда академик мусаввир Акмал Нур қўлларини кенг ёзган кўйи шу қадар шавқ билан қарсак чаляптики, ҳозир бир сўз десанг, нақд учиб кетадигандек! Иззатли олим ва таниқли жамоат арбоби Оқил Салимов қарсак чала туриб, сафдоши Исмоил Жўрабековга алланималарни уқтиряпти. Козим Тўлаганов эса Бахтиёр Султоновга бир нималар демоқда. Сал нарида турган Иброҳим Ғафуровнинг кўзларида ёш ялтирагандай...\nРост, бундай шукуҳли дамларда беҳаяжон туришнинг мутлақо иложи йўқ. Қалбида миллатига, юртига, муқаддас она тилига муҳаббати мавжуд одам борки, ҳаяжонсиз туролмайди. Ёшу қари, бутун миллат, бутун Ўзбекистон – рўй-у раийят, ҳамма-ҳамма — неча йиллар мобайнида интиқиб кутган эди-да, ахир, бу лаҳзаларни. Гарчанд, она тилимизга давлат мақоми берилганидан бери орадан ўттиз йил ўтган эса-да, асло сир эмас, кўп жойларда унинг қадди-басти ҳали-ҳануз ночор, чеҳраси сўлғин, эгни қисиқ эди. Ўз уйида бошқа тилларга эгилиб, салом бериб туришларига ҳам кўникиб қолгандик, ҳатто.\nПрезидентимизнинг Ўзбекистон Республикасининг «Давлат тили ҳақида»ги Қонуни қабул қилинганининг ўттиз йиллигига бағишлаб ўтказилаётган тантанадаги маърузасида айтилган юқоридаги хушхабар, яъники, 21 октябрни юртимизда «Ўзбек тили байрами куни» деб эълон қилиниши, шунинг учун ҳам муаззам саройдагиларни қалқитиб юборди.\nТўғри-да, илдизи Ўрхун-Энасой битикларидан ҳам нарига ўтиб кетган, Маҳмуд Кошғарий, Юсуф Хос Ҳожиб, Алишер Навоий, Мирзо Бобур каби юз-юзлаб улуғ даҳоларни дунёга берган, Ер юзидаги энг қадимий тиллар қаторидаги ўзбек тилимизни бугундан эътиборан ҳар йили катта байрам қиламиз-у, тўлқинланмай бўладими?!\nБунинг устига Президентимизнинг «Ўзбек тилининг Давлат тили сифатидаги нуфузи ва мавқеини тубдан ошириш чора-тадбирлари тўғрисида»ги фармонини айтмайсизми?! Матбуотда эълон қилинган бу ҳужжат ҳам чин маънода тарихийдир. Унда ўзбек тилининг ўмганини кўтаргувчи жами саволу муаммоларнинг жавоблари топилиб, жой-жойида кўрсатиб берилганки, мана буни энди ҳеч беиштибоҳ бутун миллат қалбида анча йиллардан бери ушалмай армон бўлиб келаётган эзгу ниятларнинг афиф аъмоли, деса арзийди.\nЭнди она тилимизнинг бугуни, эртаси, олис келажаги билан шуғулланадиган, унинг тақдирига жавоб берадиган масъул идора – Давлат тилини ривожлантириш бўйича алоҳида тузилма ташкил этилади. Вазирлар Маҳкамаси ҳузурида ташкил этиладиган мазкур тузилма давлат тили тўғрисидаги қонун ҳужжатларига риоя қилинишини доимий равишда назорат қилади, соҳага доир муаммоларни таҳлил қилиб, ягона давлат сиёсатини амалга оширишни таъминлайди. Тилимизнинг мусаффолигини сақлаш баробарида, глобаллашув шароитида лутфимизга кириб келаётган фан-техника-ю, бошқа соҳаларга оид янги тушунчалар, сўзлар ва ибораларнинг ўзбекча замонавий муқобилини топади. Шу муносабат билан янги сўз ва атамаларни расмий истеъмолга киритиш борасидаги ишларни тартибга солувчи Атамалар комиссияси тузилади.\nФармонда ҳозир юртимизда 130 дан ортиқ миллат ва элат вакиллари аҳил-иноқ умргузаронлик қилиб келаётгани, уларга ўз она тилини, урф-одат ва қадриятларини ривожлантириш учун ҳам мислсиз ғамхўрликлар қилиш лозимлиги кўрсатилганки, Ўзбекистоннинг бундай бағри кенглик сиёсати ўлкамиздаги барча ватандошларимизга олам-олам қувонч бағишлайди.\nЯна бир муҳим масалан, тил тўғрисидаги амалда бўлган қонун ҳам бугунги кун талабларига тўла мос келмаслиги, уни такомиллаштириш зарурлиги ҳам фармонда таъкидланган.\nАёнки, ҳаёт бугун давлат ва жамиятнинг барча соҳаларида она тилимизнинг мавқеини оширишни талаб қилаётир. Хусусан, замонавий ахборот-коммуникация технологиялари, медицина, ҳарбий соҳа, банк-молия, юриспруденция, фундаменталь тадқиқотлар каби яна кўплаб тармоқларда ўзбек тилининг қўлланиш доирасини кенгайтириш биринчи галдаги вазифа бўлиб турибди. Бундан ташқари, дарсликлар, луғатлар, сўзлашув қўлланмалари, ўзбек тилининг компьютер дастурларини, электрон луғатларни, онлайн дарсликларни яратиш, жой номларини белгилаш, маънавиятимизга ёт мазмун ва шакллардаги турли-туман реклама ҳамда лавҳаларни хорижий тилларда акс эттиришга йўл қўймаслик каби юмушларни қай йўсинда амалга ошириш йўллари ҳам фармонда кўрсатиб берилган.\nЎзбекистонимиз яқингинада Туркий тилли давлатлар ҳамкорлик Кенгашига аъзо бўлиб кирганида миллион-миллион ватандошларимиз қатори мен ҳам фахру ифтихорга тўлган эдим. Муҳтарам Президентимизнинг ўзбек тилининг шону шавкатига бағишланган тарихий маърузаси ва фармонидан кейин бутун миллатнинг кўкси тоғдай кўтарилди. Илло, тил — жумлайи жаҳоннинг ҳамма мамлакатларида миллатнинг суянч тоғидир.


БМТнинг собиқ бош котиби Кофи Аннан қандай қилиб актёр Морган Фриманга айланганини сўзлаб берди\n06:48 / 15.02.2016\nБМТнинг собиқ бош котиби Кофи Аннан бир марта уни таниқли голливудлик актёр Морган Фриман деб қабул қилишганини сўзлаб берди. Бу қизиқ воқеа ҳақида Аннан Мюхендаги хавфсизлик бўйича конференцияда эслаб ўтди.\nАннан бир неча йил аввал, БМТ бош котиби лавозимидан кетгандан кейин Италия шимолидаги виллага дам олгани борган. Бироқ тез орада осойишталик уни зериктириб, у яқин орадаги қишлоққа газета сотиб олгани борган.\nЙўлда унга бир гуруҳ эркаклар учраган ва улар унга синчковлик билан қарай бошлашган. Аннан маҳаллий аҳоли уни таниб қолиб, энди осойишта ҳордиқдан асар ҳам бўлмаслигидан бироз хафа бўлган.\nЭркаклардан бири унинг ёнига келиб бир парча қоғоз узатиб, "Морган Фриман, менга дастхат бера оласизми?", деганда янглишганини англаган.\nКофи Аннан эркакка жилмайиб, қоғозда "К. Фриман", деб дастхат қўйиб берган.\n"Ҳамма сизни танийди, деб ўйлайвериш керак эмас", деб ҳикоясини интиҳолади Аннан.


Европа инвестиция банки Ўзбекистонга 200 млн евро миқдорида иккита займ тақдим этди - Фарғона.Ру ахборот агентлиги\nЕвропа инвестиция банки Ўзбекистонга 200 млн евро миқдорида иккита займ тақдим этди\n18.10.2018 09:39 msk\nЕИБ биноси. Europa.eu сайти фотоси\nЕвропа инвестиция банки (ЕИБ) Ўзбекистонга 200 млн евро миқдорида иккита займ ажратиб берилишини маъқуллади.\n100 млн евро миқдоридаги биринчи займ сув таъминоти соҳасидаги лойиҳаларни молиялаштиришга йўналтирилади. Бу Ўзбекистонга ўзидаги сув ресурслари етишмовчилиги муаммосини ҳал қилишга ёрдам беради, негаки республикада фойдаланилаётган сувнинг 80 фоизи қўшни мамлакатлардан оқиб киради.\nХудди шу миқдордаги иккинчи 100 миллионлик займ кредит линияси бўйича тақдим этилади ҳамда кичик ва ўрта корхоналарнинг ва хусусий тадбиркорлик субъектларининг энергия самарадорлиги соҳасидаги инвестициялар учун фойдаланилади. Ушбу лойиҳаларнинг амалга оширилиши Ўзбекистонга 2030 йилга келиб мамлакатнинг энергия сиғими даражасини 50 фоизга тушириш мақсадига етишига кўмак беради.\nМарказий Осиёдаги лойиҳаларга кураторлик қилаётган ЕИБ вице-президенти Вазил Худак билдиришича, займ тўғрисидаги биринчи шартномалар молиявий ташкилотнинг Ўзбекистонда операцияларини бошлаганидан бир йил ўтиб имзоланди. Унга кўра, молиявий маблағларнинг тақдим этилиши шу мамлакат иқтисодиётига кўмак беради ҳамда иқлим ўзгаришининг салбий оқибатларини юмшатади.\nЕИБ маблағлари ҳисобига молиялаштирилаётган иккала лойиҳа Жаҳон банки билан биргаликда ишлаб чиқарилмоқда. Европа комиссияси томонидан бошқарилаётган Марказий Осиё мамлакатлари учун инвестициявий фонд бу лойиҳаларга техник кўмак кўрсатиши тахмин қилинмоқда.


БОЛА ТАРБИЯСИГА ЖИДДИЙ ЁНДОШМОҚ КЕРАК — Боғот Садоси\nPosted By: Administrator Январ 13, 2021\nБаъзида болаларимизнинг ақлий ялқовлиги, эринчоқлигидан нолиб қоламиз. Дарсларни юзаки бажариши, ўз мақсадларига тез ва осон тарзда етишишга интилишларидан ташвишланамиз. Хўш, бу иллатларнинг илдизи қаерда-ю, давоси нимада?\nКўпгина ота-оналарга “фарзандигизни боғчага беришингизга нималар сабаб бўлди?” қабилида савол берсангиз, «ишга чиқишим керак, вақтида уҳлаб, вақтида туради, овқатланиши бир маромда бўлади» деб жавоб беришади. Шу ўринда боғчанинг номланишига бир эътибор қаратайлик, “мактабгача таълим муассасаси”. Демак, боғча болага тарбия бериши билан бирга, уни билим олишдек катта меҳнатга тайёрлашга ҳам кўмаклашувчи даргоҳдир. Шу даврда ота-она тарбиячи билан ҳамкорликда иш олиб бориши даркор. Фарзандни севиш, унга меҳр-муҳаббат кўрсатиш табиий равишда ота-онага ҳос туйғу, лекин боланинг ёшига қараб у билан ақл-фаросат, атроф-муҳитга мунособат, зеҳн ва хотира тарбияларини олиб боришдек маъсулиятли вазифа ҳам борки, бу амаллар лоқайдлик билан четга суриб қўйилса бунинг ортидан азиятлар бўй кўрсатиши мумкин.\nЎз фарзанди ақлли, зукко бўлишини истаган ота-она бола тилида ва уни англаб олишига осон тарзда саволларга жавоб беришига вақт, хоҳиш, сабр-тоқат топа билиши лозим. Болани жеркиб, танбеҳлар билан қизиқишини сўндириш ақлий ялқовлик сари етаклайди.\nЙигирма ёшли киши билан йигирма беш ёшга кирган инсон ўртасида ақлий ва жисмоний жиҳатдан деярли фарқ бўлмаслиги мумкин, аммо уч ёшли бола билан тўрт яшар боланинг ўртасида катта тафовут бўлади. Бундан кўриниб турибдики, айнан шу паллада уларнинг онг-у шуури, вужудида кун, соат, дақиқалар сайин ривожланиш жараёни кечади. Бола “ўзидaн” ортда қолиб кетмаслиги эса биз катталарнинг ғамхўрлигимизга, тўғри тадбирлар қўллай билишимизга боғлиқ.\n2-сон мактаб ўқитувчиси.\nBe the first to comment on "БОЛА ТАРБИЯСИГА ЖИДДИЙ ЁНДОШМОҚ КЕРАК"


УЗДЕМФУНД. UZDEMFUNDSUISSE: августа 2015\nUzdemfundsuisse bundan 2 yil oldin kimlarning kancha puli muzlatilgani hakida yozgandi. Ammo "ozbek" jurnalistlari bu malumotlarni kaerdan oldigiz, bu ishlar kanday olib borilmokda deb soramadi. Nimaga? Malumotlar togri ekanligini bilishadi-diyu, ammo Safar Bekjon, Uzdemfundsuisse degan sozlarga allergiyasi bor bu "ozbek" jurnalistlarining. Ular sevgan liderlari bunaka ishlar kilolmaydida. Hamma balo oshanda. Ozbekistonda matbuot erkinligi bolmaganidan manashu bashanglar foydalanayapdilar.\n"Пресс-секретарь швейцарской Генеральной прокуратуры Жаннет Балмер (Jeannette Balmer), отвечая на запрос Uznews.net, сообщила, что не располагает данными об аресте в Швейцарии Шарифа Иноятова. “\nОлдинига ўзбек журналистикаси жумладан “Uznews” чилар, ҳакида. Ўзбекистон ҳакида ёзилган мақола ёки тадқиқот ҳурматга сазовор бўлиши учун албатда ингилизча ёки русча бўлиши керак деган қараш Uznews -да, ҳукумрон. Буни синаш учун мен татқиқот қилдим. Олдинига ўзбекча мақолани буларга жўнатдим.\nҲудду шу мақолани ингилизча варянтини бошқа муаллиф номидан арзимас бир Веб саҳифада эълон қилдирдим. Саҳифа ингилизча бўлганидан дарров диққатга сазавор бўлди.\nUznews ва бошқа ўзбекча маътбуот дарров шарҳлар билан эълон қилди.\nДемак мен берган маьлумотлар қийматли.\nЛекин...исмимни мақола тагида бўлишига қарши аллергияси бор баъзи "журналистларнинг".\nМана энди асоссий масала Гулнора Каримованинг Шариф Инаятовнинг Швейцаряда "утириб" чиққанлигини тасдиқлаб эълон қилинган маьлумот ҳақида. Бу ҳабарни мен анча олдин "Чууууст, гугуша"\n4th July, Safar Bekjon.\n"-Гугуша ва Папашасининг бу ерга яширган битигача мусодара қила оладиган савиядаги одамлардан биттасининг соясини кўрсатгандик. Иккита генрал бу ердаги ҳисоб раками ва ичидаглардан айрилди." деб эълон килгандим.\nМақола Узбекистон Миллий Ҳавфсизлик Ҳизмати ва Ички ишлар вазирлигига қарши Европада каррупцияга қарши курашаяпган дўстлардан чиққан "инфо"га , асосланганди.\nИккита узбек генраллари иккала ташкилотнинг бошида турган одамлар эканлиги кундай очик-ойдин нарсадир.\nМен жирналист эмасман.\nМен сиёсатчиман ва сиёсий рахбарларга қарши сиёсий айбловларга илова сифатида коррупция "инфо"лардан фойдаланаман.\nГулнора Каримова, Иноятовнинг ўғлини Швейцарияда қамалгани ҳақидаги маьлумотини эълон қилгани диққатга сазавор.\nИккита ўзбек генралнинг Швейцарядаги бор йўғидан кандай айрилгани сўраб суриштирадиган журналист топилмади бу эса ачинарли холат...\nБиринчи генрални Иноятов!.\nИккинчи генрал-чи, у ким?\nСобик вазир Алматов жаноблари хам шимирдиксиз колганлардан.\nГулнора, Иноятовниг қамалган ўғлининг исмини берган.\nНима учун? ...\nЧунки Гулнора билади-ки Инoятовлар биз учун Инoятов.\nУлар Швейцарияда чўнтагида қанча ҳил исм -фамиляли, паспорт олиб юришлари ўзларига аён халос.\n"Так что" Швейцария бош прокурорига Шариф Инаятов исмли ўзбекни суруштириш фақатгина ўзбек журналистининг кашфиётдир.\nАйтгандай Швейцарияда Гулнора, Лола-Тиллаева оқибатида салкам 700 яқин ҳисоб рақами шубҳа остига олинган. Ўзбекистон ҳукуматининг барча пағоналаридаги кишилар шубҳа остига олинган.\nШвейцарияда 2012 йил 1 январдан кучга кирган қонунларга кўра шубҳаланилган ҳисоб рақамларига пул келиб тушиши мумкин, аммо чиқиб кетолмайди.\nЎзбекистон мулозимларининг итиям-битиям дипломатик паспорт олишган. Швейцарияда уларга ҳисоб раками очиб бериш билан шуғулланадиганлар билишади-ки, бу “ лох” ўзбеклер абадий дипломат қолавермайдилар. Дипломатик мақом билан банкаларда очилган "киралик цейфлар" дипломатик мақомлар тугаганидан кейин текширилиши мумкин.\nШвейцария прокуратураси истаган пайтида цейфда сақланаётган пулларнинг ва жаҳиротларнинг қандай йўл билан топилгани ҳақида қонуний ҳужжат талаб қилиш ҳуқуқига эгадир.\nЎзбекистонликларга оид дейилаяпган Швейцариядаги бу ҳисоб рақамларининг кўпчилигига жиноий иш хам очилиши мумкин...\nБу дегани пуллар кетди, эгалари юз йилда ҳам ололмайди деганидир.\nБошқа масала Гулнора ва Лоланинг Швейцариядаги қасрлари ҳакида.\nБу “виллалар” тайёр қурилгандан кейин сотиб олинмаган.\nВилла қуриладиган қуруқ ер сотиб олинган.\nВилла проектлари тасдиқланиб лойиҳа асосида қурилган.\nПроектда курсатилган ер ости етажларда проектда кўрсатилмаган хоналар илова тарзида қурилганлиги менга маьлум.\nДипломатик мақомидан фойдаланган опа -сингиллар ,чемаданларда нималар ташишганни спутникдан тақиб қилинган бўлса ажаб эмас.\nШвейцарияда бу вилларни тинтув қилинганлиги ҳақида маьлумотлар бор. Шевадцарияда Гулнора сабабли бошланган текшир -текширлар , "қизгинага"нинг, бутун бошли режимнинг нафратини бошига ёпирилишига сабаб буляпди.\nБулар аслида пишиб етилган ҳо эртага, ҳо бугун Гулнорасиз ҳам бўладиган мусодара кампаниясинингбир бўлаги эди ҳолос.\nБунинг сабабларини анчадан бери бизга келган инфолардан ўргангандик.\nДунё давлатларидаги банкаларда (асосий кисми Швейцария) 200 миллиард $ атрофида “ўзбек коррупцион” пулларининг айлниш ҳаракати кузатилган.\nКаримовлар салтанатининг қулаши билан бу пуллар ҳакида ҳалкаро майдонда талон-тарожлик бошланади.\nҲамма давлатлар бу маблагга эгалик килиш учун курашишади.\nЭгаларига шимидирик ҳам берилмайди.\nҲатто ҳалкаро трибуналларда жиноий ишлар очилиб музлатилган пуллар, кочиб юрган эгалари ҳакида эълонлар чикади.\nНима килмок керак?...\nНафакат кишилар ҳатто ҳалклар тақдирига таҳдит қиладиган бу маьлумотларни билиш мен учун иккинчи даражали масала эди.\nАсосийси эса бу масалани Ўзбекистон учун фойдали ечимининг каердалигини билишдир.\nБуни эса айтмайман.\nна августа 25, 2015\n"АҚШ терговчилари Гулноранинг миллиард доллари ва Женевадаги вилласини ҳибсга олмоқчи.\nГулнора Каримова дуёнинг энг йирик телеком ширкатлари сирасидаги TeliaSonera, Vimpelcom ва МТСдан Ўзбекистонда бизнес олиб бориш имконияти эвазига йиллар давомида пора сифатида камида 1 миллиард АҚШ доллари олган...."\nUzdemfundsuisse Швейцаряда олиб борилаётган терговда катнашди ва протаколларга "Гулнора Каримова ва шериклари тамонидан Узбек халкидан угирланган бойликлар" хукукий терминалогясини ишлатишни талаб килди. Бу инобатга олинди ва музлатилган "бойликлар Узбек халки фойдасига кайтарилиши керак"- деган жумла протаколга киритилди. Бу хакда матбуотга бир неча марта баёнот билан мурожат килинди.\nUzdemfundsuisse Гулнора Каримова ва шeриклари ташкил килган пора олиш схемаси оркали телеком ширкатлари Узбекистонлик мобил алока фойдаланувчиларини муттасил талон килишган.\nТелеком ширкатлари берилган пораларни коплаш учун дунёдаги энг киммат хизмат прескуратлари чикаришган ва мобил уялари булган узбекистонлик фойдаланувчиларидан ортиги билан кайтариб олганлар.\nУзбекистонда фаолият курсатган уяли телефон ширкатларидан биронтаси зарар курганликларини эшитмадик. Kайтанга энг даромадли иш килган давлатлари узбекистон эканликларини узлари айтиб келишганди.\nТелеком ширкатлари Каримова хонимга Узбек халкидан пул йигиб беривчи, воситачиси сифатида Гулнора Kаримова билан биргаликда жиноий жавобгарликга тортилишларии керак. Бутун даромадлар, халкдан алдов йули оркали пул йигувчи, уюшган жиноий гурухning даромади деб каралиши керак. Даромадлар Узбекистон халкига кайтарилиши керак.\nUzdemfundsuisse , олдинига уз ишонарли маънбалари оркали Гулнаро Каримова ва унинг тудаси узлаштирган халк бойликларини каерларда жойлаштирилганлигини аниклади. Кейин Villa Gulnora сиёсий акциясини утказди.\nХазинанинг бир кисми жойлашган Villadagi цейфларда турган накд пуллар ва жавохиротларни кимларга ва каерга кетганлигини аниклашни талаб килди. Бум-буш турган бу сейфлар расмлари Ислом Каримовга жунатилди. Каримова ва жиноий гурухи Узбекистон Миллий Банки хазинасидан угирлаган бу бойликлар хакидаги маълумотларни яширганлиги учун банк раиси Муллажанов ишдан олинди. Аммо гарб давлатларидаги, Дубайдаги мулклар аллакачон таксимланди. Узбекистон хокимиятидагилар узлари умарган бойликларини куткариб колиш илинжида бу талонга карши хеч нима килмадилар.\nБилсинлар-ки уларнинг умарган бойликларини хам, каерда ва канча эканлигин керакли ташкилотлар аниклаб уз "чораларини" куриб куйишган.\nUzdemfundsuisse Узбек халкига оид барча бойликлар хакидаги жуда куплаб маьлумотларни матбуотга бермагани тугри иш эканганлиги исботланди.\nАдолат - Иймоннинг дини, миллати булмайди.\nСаудия Арабистони подшоҳи Салмон бин Абдулазиз Ал-Сауд Франциядаги таътилини қисқа қилиб, Марокашга 1000 нафар хизматчисининг ярмини олиб кетган.\nУз давлатчилик асосларини Исломий-Шариаат билан бошкариладиган давлат рахбарларини путлашган кофирлар дейиш мумкин. Исроф, харом ва путлашиш (бутпарастлик) оддий холатга айланган. Хатто Саудиялик оддий бой Aраблар хам уз кул-аёкларини уптиришни одат тусига киритганлар.\nМен 18 йилдир Швейцаряда яшаяпман. Юзларча Aраб подшохлари, бойлари, шайхларининг ноинсоний харакатларига гувох булганман. Оддий Aраб ишчи сифатида келиши мумкин. Мумин-мусилмон ва инсоф диёнатли яшай бошлаганини кузатдим. Аммо канчалик бойиб борса ушанчалик тубанлаша бошлайди. Салом берсанг алик олмайдиган, кибр тула путга айланади куяди. Мен бу нарсаларни куриб барча Aраблар шундай демокчи эмасман. Орасида яхши инсонлар хам бор. Аммо умумлиллий минталететидаги, бойиган сари путлашиш иллати конларига синган холат эканлиги ургандим. Саудия подшохи Маккадаги мукаддас маконлар устидан ахлат туктиришнинг замонавий йулини топган. Масжид-ул-Харам устида 111 каватли Zamzam Towers отелини курдирди.\n-Каба отелдан караганда чумоли уясичалик куриниши мумкин. Отел тувалетига кирганигизда Кабанинг устига харомигизни тукишигиз мумкин. Чунки Каба шундоккига аёгигиз остида куринади. Уч туртта хотиндан биронтаси у ёk буёгини кимирлатиб куйса Кабанинг шундоккина устидаги ликс отелнинг люкс ётокхонасида люкс жимо килилишигиз мумкин.....\nХажга ёки Умрага борганлар Кабанинг мукаддаслиги колиб, куз камаштираиган бойлик тимсоллари соясида колишади. Хажнинг мукаддаслиги дабдабали бинолар соясида колиб кетиши учун хамма шароит яратилган. Исроф ва бидъат Кабани босган. Миллионларча мусилмонлар бутун Ислом дунёси учун садака ва фитра сифатида бериб кетадиган пуллар Саудия Подшохи ва бачабоз, гомик, нашабоз оиласи тарафидан исрофга айлантирилмокда. Миллионларча мусилмон Ирокда Сурияда, Фаластинда, Туркистонда очлик ва сафолатда экан Исломиятнинг мукаддас марказларини кулга киритган бу оила ва анойилари майишатлар ичида яшамокда. Дубайи, Кувайт, Катар.... Aраб давлатларидаги ахвол бундан хам баттар. Бу давлатлардаги бойликларни бошкараётганлар Инглиз, Амерекалик, Европаликлардир. Хатто оддий инженерларни хам иложи борича ушлардан олишади. Ойига бир неча миллион $ маош оладиган Гарблик Иш Бошкарувчилар борлигини биламан. Биттаси минггга, мингтаси туманга деган макол бор. Аллох кавмларни жазолар экан хулу-курук баробар ёнадиган килади албатда. Чунки олдигизда исроф, бидъат, путлашиш борлигини била туриб жим турганлигингиз учун хам умум жазога лойиксиз. Албатда хар миллат ичида яхшилар бор. Аммо улар сафи кундан-кунга озаймокда.\nЗолимларга карши курашаётганлар хар доим озчиликдалар. Бир кун зулм чекинади. Аммо бизга шундай мерос ташлаб кетади-ки , бу мерос на золимлар ва нада олимлар. Инсонлар бойиган сари путлашаяпган ва мазлумлар йуксилликдан улиб кетмаслик учун путларга хизмат килаётган даврдамиз. Уртада сарсон булган эса, иймондир. Адолат - Иймоннинг дини, миллати булмайди. Адолатли тузум ва инсон барча диндан ва тузумдан устундир.\nДавлат номи Исломий ва шаърият билан бошкарилаётганлиги адолат ва иймоннинг кафолати эмас. Зулум асосида бошкарилаётган давлатлардан кочаётганлар Исломий адолат тикладик деб даво килаётган давлатларга кочишмайди. Гарбнинг демократясидан фойдаланлишга харакат килишади. Аммо Арабларни, ёки факат номигина исломий булган давлатларни танкид килганларни муртад дейишади. Гумон иймондан айиради. Куръонда энг куп ишлатилган суз гумон килиш, шубха килиш хакидадир......


Ўзбекистонда товар ва хизматлар импорти экспортга нисбатан $1,7 млрд.га кўп бўлган - Фарғона.Ру ахборот агентлиги\nЎзбекистонда товар ва хизматлар импорти экспортга нисбатан $1,7 млрд.га кўп бўлган\n11.06.2018 16:35 msk\nHyser.com.ua сайти фотоси\nЖорий йилнинг беш ойи мобайнида Ўзбекистонга $8,2 млрд миқдорида импорт товарлари ва хизматлар олиб кирилган, экспорт эса $6,5 млрд.ни ташкил этган. Бундан кўриниб турибдики, импорт хажми экспортдан $1,7 млрд юқори бўлган. Республика Давлат статистика қўмитасининг маълумотларига кўра, ҳисобот давридаги товарайирбошлаш $14,7 млрд.дан ошиб кетган.\nЎзбекистон январдан май ойига қадар МДҲ давлатлари ва бошқа мамлакатларга товарлар сотишдан кўра, четдан кўпроқ товарларни харид қилган. Ҳамдўстлик давлатлари билан ташқи савдо операциялари минус $887,6 млн, бошқа давлатлар билан – минус $844,2 млн.ни ташкил этган. Республика машина ва жиҳозларни жадаллик билан сотиб олмоқда ва у импортнинг 33,7 фоизини ташкил этади. Импортнинг хизматлар соҳаси 24,2 фоизни, кимё маҳсулотлари – 11,5%, озиқ-овқат – 8,6%, қора ва рангли металлар – 8,1% ташкил этади.\nЭкспорт масаласида хизматлар кўрсатиш соҳаси Ўзбекистон ғазнасига энг кўп даромат келтирган ва у умумий экспортнинг 29,8 фоизини ташкил этган. Бу ерда транспорт ва туристик хизматлар етакчилик қилади. Шунингдек, республиканинг нефть маҳсулотлари ва энергия ўтказгичлари билан савдоси яхши йўлга қўйилган. Йил ҳисобида улар 1,8 баробарга ошган.\nМева ва сабзавотлар ҳисобига озиқ-овқат маҳсулотларининг экспорт хажми ошган ва у $305,4 млн ташкил этган. Бу йўлда Ўзбекистоннинг янг яқин ҳамкори - Қозоғистон ҳисобланади. Шартномаларнинг тенг ярми айнан шу мамлакатга тўғри келади. Кейинги ўринларни - Россия, Афғонистон, Қирғизистон, Хитой, Вьетнам, Туркия, Покистон ва Эрон эгаллайди.\nЎзбекситоннинг товар ва хизматлар экспорти бўйича дастлабки учликка Россия, Хитой ва Жанубий Корея қиради. Ўзбекистоннинг импортида эса - Хитой, Россия, Қозоғистон асосий ўринни эгаллайди.\n2018 йил биринчи квартал якунига кўра аҳвол ўзгача бўлган. Давлат статистика қўмитасининг маълумотларига кўра, экспорт хажми товар ва хизматлар импортидан $250 млн.га юқори бўлган.\nЎзбекистон президенти Шавкат Мирзиёев келтирган маълумотларга қараганда, 25 майга келиб чет элларга $4,576 млрд миқдорида товар ва хизматлар етказиб берилган ва бу ўтган йилга қўра 25 фоиз кўп демакдир. Лекин президент фикрига кўра, бу камлик қилади. У экспорт хажмини оширмаган раҳбарларни эгаллаб турган амалидан озод қилишидан огоҳлантирди. Шунингдек, Мирзиёев нархлар мувозанатини таъминловчи махсус жамғарманинг яхши фаолият юритмагани боис, мамлакатга қўшимча $155 млн миқдорида шакар, ўсимлик ёғи, картофель ва товуқ гўштини хариб қилишга тўғри келган.


Пандемия вақтида бўшаб қолган 85 депутатлик ўрни учун сайловлар бўлади — Sof.uz\nЖАҲОН 31,741,884 23,360,900 973,930\nПандемия вақтида бўшаб қолган 85 депутатлик ўрни учун сайловлар бўлади\n27.08 11:35 243 Ўзбекистон\nКоронавирус пандемияси даврида Олий Мажлис Қонунчилик палатасида 1 нафар, Сенатда 5 нафар, маҳаллий кенгашларда 109 нафар, шундан Қорақалпоғистон Республикаси Жўқорғи Кенгеси, вилоятлар ва Тошкент шаҳар кенгашлари бўйича 24 нафар, туман ва шаҳар кенгашлари бўйича 85 нафар депутатлик ўринлари турли сабабларга кўра бўшаб қолган, деб ёзмоқда ЎзА.\nХабарда қайд этилишича, Марказий сайлов комиссиясининг видеоконференция шаклида ўтказилган мажлисида «COVID-19 пандемияси даврида бўшаб қолган ўринларга депутатлар сайловини ўтказиш тартиби тўғрисидаги низом»ни тасдиқлаш тўғрисидаги қарор муҳокама қилинган.\nМарказий сайлов комиссияси раиси Мирзо-Улуғбек Абдусаломов низомни ишлаб чиқиш жараёнида хорижий давлатларида бўлиб ўтган сайловлар жараёнлари, уларда қўлланилган амалий тажриба чуқур ўрганилганини таъкидлаган.\nМажлисда бўшаб қолган ўринларга ўтказиладиган сайловларда иштирок этадиган юртдошларимизнинг саломатлигини муҳофаза қилиш асосий эътиборда бўлади. Сайловларнинг хавфсиз, қонунчилик талабларига мувофиқ очиқ ва ошкора ўтказиш учун барча зарур чоралар кўрилиши маълум қилинган.\n«Сайловни ўтказиш муддатини белгилаш ҳақидаги қарор коронавирусга қарши курашиш бўйича ҳудудий (шаҳар, туман) махсус комиссияси вакиллари иштирокида муҳокама қилиниб, кейин қабул қилинади.\nСайловга оид қарор қабул қилинишидан аввал ушбу сайлов округи ҳудудининг эпидемиологик харитаси ишлаб чиқилади ҳамда Махсус комиссиянинг хулосаси олинади. Эпидемиологик ҳолат ҳақидаги хулосага кўра, сайловни ўтказиш мақсадга мувофиқ эмас, деб топилса, сайловни ўтказиш муддатини белгилаш эпидемиологик осойишталик қарор топганидан сўнг кўриб чиқилади.\nМуддатидан олдин овоз бериш сайловга 5 кун қолганида бошланиб, бир кун қолганида якунланади. Сайлов бюллетенлари дезинфекция қилинади ва махсус кийимлар билан ҳимояланган ҳолда етказилади.\nОвоз бериш биносини дезинфекция ишлари овоз беришгача ва ундан сўнг ҳам амалга оширилади. Овоз бериш биноси дезинфекция қилинганидан сўнг ушбу бинога овоз бериш вақтигача кириш тақиқланади.\nСайловчилар сайлов участкасига тиббий ниқоб таққан ҳолда етиб келади ва сайлов биносига киришдан олдин участка сайлов комиссияси томонидан берилган янги ниқобга алмаштиради, ишлатилган ниқобни махсус идишга ташлайди. Сайлов участкасига киришда сайловчиларнинг оралиқ масофаси камида 2 метрни ташкил қилиши шарт.\nОвоз бериш хонасига киргунга қадар сайловчиларнинг ҳарорати ўлчанади. Қўлларига дезинфекция қилувчи суюқлик сепилади ва ҳар бирига тиббий (винил, латекс) қўлқоплар берилади. Тана ҳарорати 37 градусдан юқори бўлган ҳамда касаллик аломатлари бўлган сайловчилар овоз бериш биносига киритилмайди.\nСайловчи сайловчилар рўйхатига имзо қўйиш, сайлов бюллетенини олиш ва унга белги қўйишда тиббий қўлқопда бўлиши шарт.\nМарказий сайлов комиссияси аъзолари ва тегишли ҳудудий комиссиялар раислари, соғлиқни сақлаш, сиёсий партиялар, ҳокимликлар масъул ходимлари иштирок этган видеоанжуманда муҳокама қилинган қарор бўйича мулоҳазалар билдирилди.\nПандемия шароитида сайловларни беталафот ўтказишга қаратилган қарорда белгиланган қоидаларга тўлиқ риоя этилиши сайловчиларнинг саломатлигини муҳофаза қилишга қаратилган», – дейилади ЎзА хабарида.\nсайлов Коронавирус эффекти\n20.09 09:00 1779\n19.09 09:23 1345\nСаакашвили Грузиянинг "ўтиш даври" бош вазири бўлишга рози бўлди\n8.09 11:29 263 Жаҳон\n4.09 15:43 753 Ўзбекистон\nРеcпублика махсус комиссияси Ўзбекистон халқига мурожаат қилди\n29.08 11:35 1270 Ўзбекистон


Газета Норма маслахатчи / 2015 год / № 39 / Қонун чиқарувчилар нималар устида ишлашмоқда\nМамлакатимиз парламентининг қуйи палатаси Ўзбекистон Республикаси Давлат бюджетининг ва давлат мақсадли жамғармалари бюджетининг 2015 йил биринчи ярим йиллигидаги ижроси ҳақидаги ҳисоботни кўриб чиқди. Ҳисоботни молия вазирининг ўринбосари Мубин МИРЗАЕВ тақдим этди.\nКейинги йиллардаги бюджетнинг профицит, ташқи савдо айланмасидаги ижобий сальдо, солиқ ставкалари пасайиб, бюджетнинг ижтимоий йўналтирилганлиги тамойили яққол кўзга ташланиб турган бир шароитда солиқ тушумларининг ортиб бориши сингари асосий чизгилари сақланиб қолди.\nОРТИБ БОРУВЧИ КЎРСАТКИЧ БЎЙИЧА\nЯлпи ички маҳсулот ўсишининг юқори суръатлари (8,1 фоиз) ҳамда ялпи ички маҳсулотга нисбатан 0,2 фоиз миқдоридаги бюджет профицити Молия вазирлиги томонидан «иқтисодиётдаги ижобий таркибий ўзгаришлар ва сифат тамойиллари» билан изоҳланди.\nБюджет ва иқтисодий ислоҳотлар қўмитаси аъзоси, «Миллий тикланиш» демократик партияси фракцияси аъзоси:\n– Иқтисодиётнинг таркибий тузилмаси чиндан ҳам ўзгариб бормоқда: ялпи ички маҳсулотда саноат, қишлоқ хўжалиги ва хизмат кўрсатиш соҳаси улушларининг нисбати мақбуллашмоқда, кичик бизнес ва хусусий тадбиркорлик ҳажмлари, импорт маҳсулотлари ўрнини босадиган маҳсулотлар, халқ истеъмоли товарлари ишлаб чиқариш ҳажмлари ортиб бораётир. World Economic Forum (WEF)нинг Жаҳон банки прогнозлари асосида тайёрлаган ҳисоботи маълумотларига қараганда, 2014–2017 йиллар даврида чамаланаётган энг юқори йиллик ўсиш суръатлари билан ажралиб турувчи бешта мамлакат қаторига кирдик.\nДарҳақиқат, биз ҳамон пахта, газ ва олтин экспорт қилиш ҳажми бўйича жаҳонда бешинчи ўринни эгаллаб турибмиз. Шуниси ҳам борки, биздаги экспортнинг умумий ҳажмида 72 фоизи тайёр рақобатбардош маҳсулотдир. Экспорт фойдасига сальдо 83,4 млн АҚШ долларини ташкил этди.\nБиринчи ярим йиллик якунлари.\n● 1 866 та янги ишлаб чиқариш ишга туширилди, уларда 24,8 мингдан ортиқ янги иш жойлари барпо этилди.\n● Инвестиция дастури доирасида умумий қиймати 160,9 млн АҚШ долларига тенг 63 та лойиҳа рўёбга чиқарилди.\n● Йирик саноат корхоналарида 43,3 млн АҚШ долларилик ишлатиб едирилган 819 та бирликдаги ускуна янгиланди.\n● Мамлакат бўйича таннарх ўрта ҳисобда 9,6 фоизга пасайди.\n● Экспорт фаолиятига йил бошидан буён 493 та янги корхона жалб этилди, бу эса экспорт 7,4 фоизга кўпайишига олиб келди.\n● 168 та янги турдаги маҳсулотни экспортга етказиб бериш ўзлаштирилди.\n● Мамлакатимизда ярим йил ичида 441,8 минг янги иш жойлари барпо этилди. Шулардан 274,9 минги қишлоқ жойларида яратилди.\nҲатто илгари яратилган иш жойларининг қандайдир қисми мувозий тарзда қисқарган тақдирда ҳам (бу ҳар қандай иқтисодиёт учун табиий жараёндир), барибир сальдо ижобийлигича қолмоқда. Солиқ тушумларининг изчил ўсиб бораётганлиги ҳам буни тасдиқлаб турибди.\nЙил бошидан буён бевосита солиқларнинг ставкалари пасайиб бораётганлиги солиқ солинадиган базанинг кенгайишига олиб келди ҳамда ўтган йилнинг шу даврига қиёсан тушумлар 16,7 фоиз ўсишини таъминлади. ЯСТ бўйича ставкалар саноат ва қурилишда 5 фоизга қадар пасайган бўлса-да, тушум камаймади, балки 22,8 фоизга ошди.\nБюджет даромад қисмининг умумий тузилмасида билвосита солиқларнинг улуши 53,2 фоизни ташкил этмоқда. Бунда ҳам эътиборни тортадиган муҳим бир жиҳат бор... Бугунги кунда ҚҚС бўйича солиқ тушумларининг 66 фоизидан зиёдроғини республика корхоналари таъминламоқда, авваллари эса, ҚҚСнинг тахминан 70 фоизи импорт йўналиши бўйича келиб тушарди. Божхона ҚҚС билан ички ҚҚСнинг нисбати кескин ўзгарди: эндиликда ички ҚҚС қарийб 70, божхона ҚҚС эса деярли 30 фоизни ташкил этмоқда. Бу ҳол мамлакатимиз иқтисодиётида таркибий ва сифат ўзгаришлари рўй бераётганлигидан далолатдир.\nБиринчи ярим йилликда ижтимоий харажатларни молиялаштиришга ялпи ички маҳсулотнинг 13,9 фоизи ажратилди.\nЯрим йиллик мобайнида, умуман олганда таълим соҳасига тақрибан 5,8 трлн сўм (ижтимоий соҳа барча харажатларининг 57,8 фоизи) сарфланди. Бу инсон омилига йўналтирилган инвестициядир.\n«Ўзбекистонда ишлаб чиқарилган» деган таянч юксак номнинг ўзаги – маҳсулот сифати концепцияси қай йўсинда фаолият кўрсатиши ва кенг қулоч ёйиши лозимлиги хусусида гап борганда, бир қарашда бизда бунинг учун зарур институтлар – стандартлаштириш, сертификатлаштириш бор. Шу билан бирга Ўзбекистонда ишлаб чиқарилган товарларни ташқи бозорларга янада дадил киритишнинг воситаси сифатидаги сифат концепциясини жорий этиш борасида амалга ошириш лозим бўлган ишларимиз кўп.\nСаноат, қурилиш ва савдо масалалари қўмитаси аъзоси, ЎзЛиДеп фракцияси аъзоси:\n– Ташқи иқтисодий фаолият билан шуғулланувчи ҳар қандай давлат ўз маҳсулоти, шак-шубҳасиз, сифатли бўлишидан бағоят манфаатдордир. Шу сабабли улар ана шу сифат деганлари Япония ёки Германияда бўлгани каби маҳсулот номининг тимсоли бўлиб қолишини жуда-жуда хоҳлайдилар.\nЁки Хитойни мисол қилиб олайлик: уларда завод-фабрикада расман ишлаб чиқарилган маҳсулотнинг сифати жуда юқори, негаки имкони бўлган барча даражаларда назорат қилинади. Борди-ю, завод-фабриканинг давлат дастурига киритилган товарида нуқсон бўлса, айбдорини узоқ муддатга қамашлари мумкин. Ишга киройи, жиддий ёндашув деб шуни айтса бўлади. Майда ишлаб чиқарувчилар эса назорат соҳаси доирасидан четроқда қолмоқда. Аммо уларда нарх-наво анча арзон.\nХитойда нуфузли делегация таркибида бўлганимда маҳаллий амалдорлардан биридан нима сабабдан бунчалик сифати паст маҳсулотдан бир дунё ишлаб чиқармоқдасиз, деб сўрадим. У қайднома китобини тезгина варақлаб кўрди-ю, шундай деди: «Кечирасиз, биз Ўзбекистон билан амалда савдо-сотиқ қилмаймиз (ўша кезлари чиндан ҳам шундай эди). Бу эса тадбиркорларингизнинг ўзлари бизга келиб майда ишлаб чиқариш корхоналаридан давлат дастурига киритилмаган маҳсулотларни сотиб олишаётганлигидан дарак беради. Чиндан ҳам уларда ҳамма нарса арзон. Учта сабабга кўра бундай вазиятга аралашмаймиз: биринчидан, биз халқни иш билан таъминламоғимиз даркор; иккинчидан, валюта нима қилса ҳам барибир валюта бўлиб қолаверади; учинчидан, мабодо, иккита тадбиркор ўзаро тўғридан-тўғри келишиб олаётган бўлса, давлат бунга аралашмайди, бинобарин, маҳсулот ёки кўрсатилаётган хизмат сифати борасида ҳеч бир шарт қўймайди. Тартиб шунақа».\nЮқорида айтиб ўтганимдек, Хитойда завод-фабрикада ишлаб чиқарилган товар бутунлай бошқа нарса. Бундай товар давлат йўли билан экспортга йўналтирилади ва унинг сифати жуда қаттиқ назорат қилинади. Уларда буни бизда «Евростандарт» деб аталгани каби «Америка стандарти» деб юритишар экан. Хитой товаридаги ёрлиқнинг қаеридадир «Америка стандарти» деб ёзилган бўлса, буни 100 фоизли кафолат деяверинг! «ПГС» корхонасига директорлик қилганимда, бунга ўз тажрибамда ишонч ҳосил қилганман: бир пайтлар биз сотиб олган, Хитой заводида ишлаб чиқарилган пайвандлаш аппаратлари ҳозирги кунга қадар зўр ишламоқда.\nМамлакатимизда ҳам «Ўзбекистонда ишлаб чиқарилган» деган ном юқори сифат тимсоли бўлиб қоладиган тартибни жорий этиш керак деб ўйлайман.\n– Хуллас, сиз хитойча вариантни таклиф этаётирсиз. Демак, муайян маҳсулотларни назорат қиламиз, қолганлари ҳақида эса, ўзаро келишиб олаверишсин экан-да?\n– Биринчидан, аҳоли сонига кўра мамлакатларимизни қиёслаш жилла тўғри эмас. Бир ярим миллиард хитойликларни қаранг-у, ўттиз миллионли диёримизни олинг – албатта, тафовут бор.\nЎйлашимча, Ўзбекистон бозорида сифат масаласи давлатнинг ортиқча аралашувисиз ҳам ривожланаверади. Маҳсулот хавфсизлиги билан боғлиқ масалалар бундан мустасно, албатта. Қолган жиҳатлар бўйича қайси маҳсулот рақобатбардош эканлигини бозорнинг ўзи аниқлаб олади.\nЭнди экспорт хусусида... Бизда «Ўзстандарт» ҳам, маҳсулотни сертификатлаштириш тизими ҳам бор. Шу боис экспортга чиқарилаётган товарнинг сифати борасида муайян шартлар қўйиш мумкин. Бу маҳсулотнинг, айтайлик, юқори сифатлилиги кафолатланган дея экспертлик хулосасини берувчи ташкилотлар ана шу борада тартибга солишлари мумкин. Шундагина бу маҳсулот Ўзбекистонда ишлаб чиқарилган деб ғурур ва ифтихор билан айтиш мумкин.\n– Бошқача қилиб айтганда, Ўзбекистон маҳсулотининг жаҳон бозорларидаги обрў-эътиборини кўзлаб хусусий экспорт оқимлари ўзанини торайтиришимиз керак, демоқчисиз шекилли?\n– Эҳтимол. Аммо хусусий экспортчилар йўлига ортиқча ғов-тўсиқ қўйиш жоиз кўринмайди, негаки бу ҳам валюта оқими билан боғлиқ.\nБунда чамаси Хитой экспорти ишини андоза қилиб олиш мумкин: «Ўзстандарт» тақозо этган умумий шартларга риоя этган тақдирда хусусий келишувларга давлат унча аралашмайди, аммо экспортнинг стратегик йўналишлари жуда қаттиқ назорат қилинади.\n– Оқибат натижада, Хитойда бўлгани каби икки хил ёндашув юзага келади: бир мамлакатда ишлаб чиқарилган муайян маҳсулот ўта сифатли-ю, бошқаси унчалик эмас. Немислар техникаси эса, бутунлай бошқа гап. Уларда сифат борасида шубҳа-гумонларга ўрин йўқ.\nҚолаверса, таннарх борасида биз барибир Хитой билан рақобатчи бўлолмаймиз...\n– Рост, бу ниҳоятда жиддий масала. Шак-шубҳасиз, бугунги кунда Ўзбекистондаги ишлаб чиқарувчи Хитойдагига нисбатан анчагина мураккаб шароитда турибди.\n– Мамлакатимизда истеъмол учун ҳам, ишлаб чиқарувчи учун ҳам ўзимизга керакли ҳамма нарса ишлаб чиқарилмоқда деб бўлмайди. Қолаверса, собиқ Иттифоқ минтақалари бир пайтлар саноат бўйича тор ихтисослашув исканжасида бўлган – шунинг таъсири мерос бўлиб қолган. Буни тезкорлик билан ҳал қилиб бўлмаса керак. Маҳсулот ишлаб чиқаришда маҳаллийлаштириш дастури режа асосидаги иқтисодиёт оқибатлари «посонгисини тўғрилаши» учун талайгина вақт керак шекилли.\nАна шундай вазиятда кичик бизнес ва хусусий тадбиркорликни жадал ривожлантиришга зўр бериш бирдан-бир тўғри йўл деб ўйлайман. Яратганга шукрки, биз айни шундай қилмоқдамиз. Ҳозирги кунда улар иқтисодиётимизнинг олдинги сафларига чиқиб олдилар.\n– Шунга қарамай, ишлаб чиқарувчиларнинг ўзлари бугунги кунда улар учун энг қимматбаҳо бутловчи маҳсулотлар четдан импорт қилиб олиб келинаётганлари эмас, балки ўзимизда ишлаб чиқарилаётганлари эканлигидан кўп нолишади.\nНатижада таннарх кўтарилиб кетади. Ўзимизники сифатли эканлигидан ҳозирча бехабар истеъмолчи эса, имконият доирасида бошқа вариантларни излашга тушади; маҳсулоти чаққон кетиши, реализация қилиниши кафолатига эга бўлмаган ишлаб чиқарувчи эса маҳаллийлаштириш дастури доирасига тушишга ботинмайди ва ЯСТ бўйича тежамкорлик имкониятидан бебахра қолади. Шу зайил ҳаммаси занжирсимон ўралашиб кетади. Ҳаммадан ҳам ишлаб чиқарувчига жабр. Демак, биз ўзимизга ўзимиз қилаётган эканмиз-да?\n– Ҳар қандай ишлаб чиқариш, шу жумладан бутловчи маҳсулотлар ишлаб чиқариш, пировард натижада, ўзимизда ҳақиқатда бўлмаган ўша хом ашёни импорт қилиш билан боғлиқдир. Унинг қийматига эса, шартнома баҳосидан ташқари божхона харажатлари, логистика ва шу сингариларнинг залворли таъсири бор.\nҚизиқ бир нарса: биз, масалан, металл прокатини импорт қиламиз. Бу нарса ҳозир ташқи бозорларда йигирма фоиз арзонлашди, шундай бўлса-да, Ўзбекистонда унинг нархи ошиб бормоқда. Буни ҳеч ким кузатмаяпти ҳам.\nБир сафар ниманингдир нархи ошган бўлса – тамом! Бошқа ҳеч қачон унинг нархи пасаймайди. Натижада ишлаб чиқарилаётган маҳсулотнинг таннархи қаппайиб боради, баҳоси эса рақобатлашувга қодир бўлмай қолади, фойда-ку – ҳамин қадар.\n– Ёки хитойча усул билан тежамкорликка ўтиб оласиз-у, сизларда юқори сифат масаласи устуворлик касб этмай қолади...\n– Тахминан шундай бўлади, дейиш мумкин. Ишончим комилки пировард натижада, бизда муаммо ўз ечимини топади.


«Иштамберди» конида янги вахта 25 январдан иш бошлайди | Бишкек | Альянс-Пресс\n17.01.2018 15:29 Бишкек 429\n«Иштамберди» конида янги вахта 25 январдан иш бошлайди\nГап Жалолобод вилоятидаги «Иштамберди» олтин конида ишлаб чиқаришни йўлга қўяётган компания хақидадир. Ўтган йили хитойлик сармоядорлар ҳодимла билан шартномалари муддатини узайтиришга урунган, бу эса маҳаллий ишчиларнинг норозичилигига олиб келган.\n«У ерда икки томон ҳам нохақ бўлган. Биз сармоядорларни Давлат Комитетига таклиф қилиб, вахта услуби билан ишлаш, зарарли иш шартлари ва ҳакозоларга маълум миқдорда тўлов тўлаш кераклигини тушунтирдик. Улар ниҳоят бунга кўндилар. Бошқа томондан сармоядорлар бизнинг иш услубимизни билмаганлари сабаб Ижтимоий фондга бизнинг ишчилар ўз ҳисобидан тўлайдиган маблағни тўлаб турганлар. Улар шу пулларни Ижтимоий фондга ишчилар ўрнига тўлашни бас қиладилар. Бунга уларнинг тўла ҳуқуқлари бор. Бироқ сармоядорлар илгари тўлаганларини ишчилардан қайтариб олмайдилар ҳам. Бу келишим кўпчилик ишчиларга мақул келди ва улар 25 январ куни «Иштамберди»га янги иш чи вахтаси жўнайди»,- деди Улан Рискулов.


Смартфон батареяси қувватини оширишнинг 10 оддий усули - Техно - PressNews.uz\nБош Саҳифа / Техно / Смартфон батареяси қувватини оширишнинг 10 оддий усули\nСмартфон батареяси қувватини оширишнинг 10 оддий усули\nҚўшилди: 17 сентябр 2017 17:00\nСмартфонларда ҳозирги кунда жуда машҳур бўлган “Pokemon Go” каби катта қувват талаб қиладиган иловалар пайдо бўлгандан бери фойдаланувчилар батарея қувватини узоқроқ сақлаб қолиш имкониятини қидиришмоқда. Лондон университети қошидаги коллеж инженер-кимёгари Пол Ширингнинг маълумот беришича, бу муаммони бартараф этишнинг оддий усуллари мавжуд экан. Марҳамат, улар билан танишинг.\n1. Кераксиз иловаларни ёпиш Смартфонлар фойдаланилаётган бир неча иловаларни таъминлаш мақсадида жуда катта қувват йўқотади, смартфон бу ҳақда эгасига аксарият операция тизимлари ҳам қанча қувват сарфлаётгани ҳақида маълумот бериши мумкин. Қувватни ортиқча сарфламаслик учун айни пайтда фойдаланаётган илованигина очиқ қолдириб, қолганларини ёпиб қўйинг.\n2. GPSни ўчириш Турган жойни кўрсатувчи, манзилни аниқловчи хизмат ҳам жуда катта қувват талаб қиладиган “очкўз” хизматлардан биридир. Агар ундан фойдаланмаётган бўлсангиз, ўчириб қўйганингиз маъқул.\n3. Рush хабарларини ҳам ўчириб қўйинг Батарея қувватини тежаб-тергаб ишлатишни истасангиз, ижтимоий тармоқларга келган янги хатлар ҳақидаги хабарлар хизматини ҳам ўчириб қўйинг.\n4. Дастур таъминотини янгилаш Аксарият телефонларда қувватни тежовчи турли дастурлар ўрнатилган. Уларни энг охирги версияга янгилаш керак.\n5. "Bluetooth"ни ўчириш Агар бошқа гаджетга симсиз уланиш зарурати бўлмаса, бу хизматнинг сифатига путур етказмаслик, телефонни яна бирор соат ортиқча ишлатиш учун уни ўчириб қўйинг.\n6. Экран ёрқинлигини камайтириш Экранни ёрқинлаштирувчи автоматик созловчи қурилмани ишлатинг. Агар кўпроқ қувватни иқтисод қилмоқчи бўлсангиз, хона ичи ёруғ бўлса, экран ёрқинлигини қўлда камайтиринг.\n7. Яхшиси, Wi-Fi дан фойдаланинг Wi-Fi орқали маълумотлар базасига кирилганда, мобиль тармоқ орқали киргандан кўра камроқ қувват сарфланади. Ижтимоий тармоққа симсиз кириш асосий созлаш менюси орқали амалга оширилади.\n8. Телефоннинг қизиб кетмаслигига эътибор бериш Смартфон – чўнтак компьютери вазифасини ўтагани билан стационар компьютер “қариндош”ларидан тубдан фарқ қилади, чунки унинг совитиш тизими мавжуд эмас. Смартфоннинг ҳарорат диапазони 0 дан 35 °С гача бўлиши лозим. Гаджет ҳаво ҳароратида ўзини яхши ҳис қилади, уни иссиқ ҳавода қувватлантириш мумкин эмас. Бу батареянинг ишдан чиқишига олиб келади.\n9. Ғилофини ечиш Телефонни қувватлантираётганда аккумулятори қизиб кетмаслиги учун устидан ғилофини олиб қўйганингиз маъқул. Аслида эса аксарият телефонлар устида ғилоф турса ҳам, қизимаслиги лозим.\n10. Ортиқча қувватлантириш Замонавий, литий-ионли батареялар учун уни қанча қувватлантиришнинг аҳамияти йўқ. Чунки телефон керагича қувватга эга бўлгандан кейин қувватлантирувчи қурилма автоматик тарзда ўчади. Смартфонингиз барча хавфдан холи бўлади.


Ўзбекистон билан ўртадаги товар айланмаси сезиларли даражада ошди\n16 Март 2020 13:00\nNUR-SULTAN. Kazinform – 2019 йилнинг январ-декабр ойларида Ўзбекистон ва Қозоғистон ўртасидаги товар айирбошлаш ҳажми 2,75 миллиард АҚШ долларини ташкил этди, бу 2018 йилнинг январ-декабрига (2,49 миллиард доллар) нисбатан 10,6 фоизга кўпдир, дея хабар беради Kazinform finprom.kz сайтига таяниб.\nТовар айланмасининг асосий қисми (72%) экспорт улушига тўғри келади: 12 ой ичида Қозоғистон Ўзбекистонга 2 миллиард долларга тенг товар ва хизматларни етказиб берди, шу билан бирга йил давомида пасайиш 8,7 фоизни ташкил этди. Шу билан бирга, Ўзбекистондан импорт ҳажми 771,2 миллион долларга этди, бу ўтган йилга нисбатан 20,6 фоизга кўпдир.\n2019 йилнинг учинчи чораги якунларига кўра, Қозоғистоннинг ўзбекистонлик инвесторлар олдидаги ташқи мажбуриятлари 2018 йилнинг шу даврига нисбатан 14 фоизга ўсиб, 210,35 миллион АҚШ долларини ташкил этди. 2018 йилнинг учинчи чораги якунига кўра мажбуриятлар ҳажми 184,6 миллион АҚШ долларини ташкил этганди.\n1 март ҳолатига кўра, Қозоғистонда Ўзбекистон иштирокида 1,154 минг юридик шахслар, филиаллар ва ваколатхоналар фаолият кўрсатмоқда. Ушбу компанияларнинг деярли барчаси кичик корхоналардир, фақат битта корхона йирик бизнес вакили.\nҚозоғистондаги Ўзбекистон корхоналарининг аксарияти (74,4%) Қозоғистоннинг учта ҳудудида: Ақмола (517 та корхона), Ақтўбе (189) ва Алмати (152) вилоятларида фаолият олиб бормоқда.\nЎзбекистон иштирокида фаолият юритаётган компанияларнинг 61 фоизи савдо ва автомобилларни таъмирлаш, қурилиш, шунингдек, профессионал, илмий ва техник фаолият соҳаларида ишлайди.\nКалит сўзлар: Марказий Осиё, Бизнес, Қозоғистон ва Осиё мамлакатлари,


Қорақалпоғистон тиббиёт институти 2022 йил учун таянч докторантурага қабул эълон қилади\nHomeYangiliklarXabarlarҚорақалпоғистон тиббиёт институти 2022 йил учун таянч докторантурага қабул эълон қилади\nWritten by mednf.uz on 27 Sentyabr 2021 .\nИннновацион ривожланиш вазирлигининг 2021 йил 21 сентябрдаги 02-20/5347 сонли хати ва Ўзбекистон Республикаси Соғликни сақлаш вазирлигининг 2021 йил 27 сентябрдаги 02-20/5347 сонли хатига асосан Қорақалпоғистон тиббиёт институти 2022 йил учун таянч докторантурага қабул эълон қилади.\nТаянч докторантурага 14.00.27 — Хирургия ихтисослиги буйича қабул қилинади.\nТаянч докторантурага ўқишга талабгорлар олий таълим муассасасига қуйидаги хужжатларни тақдим этадилар:\n— Ректор номига ариза;\n— меҳнат дафтарчасининг белгиланган тартибда тасдиқланган нусхаси (ишлаётган талабгорлар учун);\n— олий таълим муассасаси бакалавриат ёки магистратура (клиник ординатура) дипломи нусхаси;\n— нашр этилган илмий ишлар рўйхати, шунингдек уларнинг нусхалари (камида 1 та мақола ва 2 та тезис);\n— қисқача биографик маълумотнома.\nЎзбекистон Республикаси Президенти Давлат стипендияси соҳиблари тегишли ҳужжат нусхасини тақдим этадилар.\nТаянч докторантурада ўқиш учун талабгорлар мутахассислик ва чет тили (таълимнинг олдинги даражаларида ўрганилган хорижий тил) бўйича кириш имтиҳонлари толширадилар. Талабгорларда IELTS (ўртача балли камида 5,5), TOEFL (РВТ) (567 баллдан кам бўлмаган}, TOEFL (iВТ) (87 баллдан кам бўлмаган), CEFR (В2 даражадан паст бўлмаган) бўйича тасдиқдовчи амалдаги халқаро малака сертификатлари мавжуд бўлганда чет тилидан топшириладиган имтиҳонлардан озод этилади.\nҲужжатлар 2021 йил 15 октябргача қабул қилинади\nТаянч докторантурага кириш имтиҳонлари 2021 йил 5— 25 ноябрь даврида ўтказилади.\nҲужжатлар (pdf) шаклида тайёрланиб 2021 йил 15 сентябрдан 15 октябргача Олий таълимдан кейинги таълимни мувофиқлаштирувчи Ягона электрон тизими (http://phd.mininnovation.uz) орқали рўйхатдан ўтган ҳолда қабул қилинади.\nМанзил: 230100, Нукус шахри, А. Досназаров кўчаси, 106 уй.\nТелефон: +998 (61) 61 2228419\nКушимча мурожаат учун тел. (91) 301-72-44, (97) 355-19-72


BBC Uzbek - Спорт - Бразилия 2014: Эрон 1-0 Жанубий Корея, буёғи нима бўлди?\nБразилия 2014: Эрон 1-0 Жанубий Корея, буёғи нима бўлди?\nСўнгги янгиланиш 17 октябр 2012 - 08:25 GMT\nЖанубий Корея миллий терма жамоасини ўз майдонида 1:0 ҳисобида мағлуб этган Эрон Ўзбекистоннинг ўрнига "А" гуруҳида иккинчи ўринга кўтарилиб олди. Бу - Ўзбекистон миллий терма жамоасининг 2014 йилги жаҳон чемпионатининг финал босқичига чиқиш имкониятларига қанчалик таъсир қилади?\nЎзбекистонлик фахрий футбол шарҳловчиси Ахбор Имомхўжаевнинг айтишича, Эроннинг сўнгги ютуғи гуруҳда Осиё қитъасига берилган 4.5 та йўлланмани қўлга киритиш учун курашни янада кучайтиради, холос.\nЎзбекистон миллий терма жамоаси кеча жаҳон чемпионатининг финал босқичига чиқиш имкониятини сақлаб қолиши даражасида муҳим бўлган учрашувда сафарда қатарлик рақибларини худди шундай ҳисоб билан мағлуб этиб, тўрт ўйиндан 5 очко тўплаб, гуруҳда сўнгги ўриндан дарҳол 2-ўринга чиқиб олганди.\nАммо орадан бир неча соат ўтиб бўлиб ўтган ўйинда Жанубий Кореяни мағлубиятга учратган Эрон очколари сонини 7 тага етказиб, Ўзбекистоннинг ўрнини эгаллаб олишга муваффақ бўлди.\nСўнгги мағлубиятига қарамай, гуруҳда пешқадамлик қилаётган Жанубий Корея ҳисобида очколар сони ҳам худди шунча.\nАйни ўринда шуни алоҳида таъкидлаш жоизки, бу босқичда ўз гуруҳида дастлабки икки ўринни эгаллаган миллий терма жамоа 2014 йилги Жаҳон чемпионатининг финал босқичига тўғридан-тўғри йўлланмани қўлга киритади.\nЎзбекистон эса, тарихда илк бор ўз олдига қўйган мақсадига эришиши учун албатта ғалаба қозониши шарт бўлган навбатдаги учрашувини сафарда айнан Эронга қарши ўтказади.\nЎзбекистонлик футболчилар сўнгги босқич саралаш учрашувларининг дастлабкисини ўз майдонларида айнан Эрон миллий терма жамоасига бой бериб қўйишганди.\nЎзбекистонлик фахрий футбол шарҳловчиси Ахбор Имомхўжаевнинг айтишича, "А" гуруҳида вужудга келган вазият Эронга қарши ўйинга ундан-да кучлироқ, ундан-да яхшироқ тайёргарлик кўрилишини талаб этади, холос.\nФахрий шарҳловчи бўлажак ўйинда ғалаба ҳар икки миллий терма жамоа учун ҳаводек зарур экани, аммо Ўзбекистон ҳам ҳозир Осиёнинг энг кучли жамоаларидан бирига айланиб бораётганини назардан қочирмаслик лозимлигини алоҳида урғулайди.\n"Ҳозир болалар билан бош мураббий Миржалол Қосимов ўртасидаги муносабатлар юксак даражада. У ўзини фарзандларига қарагандек уларни ўйинга тайёрлаяпти. Ўйлайманки, ўйин қандай натижа билан якунланишидан қатъиназар, Ўзбекистон миллий терма жамоаси ўзининг мавсумдаги энг яхши ўйинларидан биттасини кўрсатади. Мен бунга ишонаман", дейди Ахбор Имомхўжаев.\nКеласи йил март ойига қадар эса, ўзбекистонлик футболчилар Эрон, Ливан, Жанубий Корея ва Қатарга қарши яна тўрт ўйин ўтказишлари керак.\nЎзбекистонлик фахрий футбол шарҳловчисининг таъкидлашича, бундан буёғига Ўзбекистон миллий терма жамоаси орқага чекинмай, қолган учрашувларининг барчасида фақат ғалаба учун майдонга тушиши керак.\n"У ким бўлади - у Эронми, у Япониями, у Кореями, у Хитойми, ҳозир Ўзбекистон миллий терма жамоаси учун бунинг фарқи йўқ. Биз Осиёнинг энг кучли жамоалари билан ҳам бемалол ўйнай оламиз. Мен буни ишонч билан айтишим мумкин", дейди у.\nБразилия 2014: Ўзбекистон 2 - 2 Жанубий Корея


Tesla Европада 100 кВт/соатли батареяга рухсат олди - Carzone.Uz\nTesla Европада 100 кВт/соатли батареяга рухсат олди\nКўпчилик янгиланган Model S электромобили 100 кВт/соатли аккумуляторларга эга бўлишига умид билдирган эди, аммо кутилганидек бўлмади. Шундай бўлса ҳам компания Нидерландияда катта сиғимли батареяларни ўрнатиш учун мувофиқлик сертификатини қўлга киритди. Бу эса Tesla яқин орада Европа бозорига мўлжалланган Model S ва Model X электромобилларини учта комплектацияда (100D, P100D ва P100D Ludicrous пакети билан) тақдим қилишини тасдиқлайди.\nСертификатга кўра Model S 100D вариантида ҳаракатланиш масофаси 613 километрни ташкил қилади. Лекин яна шуни айтиш керакки, бу Европа ҳудудига мўлжалланган кўрсаткич, АҚШнинг атроф-муҳитни ҳимоя қилиш агентлиги томонидан бериладиган кўрсаткич бироз камроқ, аниқроғи 482 километрдан ортиқроқ бўлиши мумкин. Ҳозирда янги аккумуляторларни етказиб бериш санаси аниқ эмас, бироқ хабар берилишича, бунга узоқ вақт қолмаган.\nШунингдек, Tesla Model X янги аккумуляторларда 482 км масофа босиши тўлиқ тасдиқланмаган. Таъкидлаш керакки, бу кроссовер Model S электрокаридан кўпроқ массага эга. Шундай бўлса-да янги аккумуляторлар сезиларли даражада ҳаракатланиш вақтини чўзиши қайд этилмоқда. Сўнгги X 90D модели тўлиқ зарядланган батареяларда 413 км масофа босиб ўтади. Янги 100 кВт/соат кўрсаткичга эга бўлган аккумуляторлар нафақат кўпроқ масофага етади, балки ҳаракат тезлигини ҳам оширади. Эслатиб ўтамиз, Model S P90D 2.8 секундда 0 дан 96 км/соатга тезлаша олади, X P90D учун эса айнан мана шу кўрсаткичга эришиш учун 3.2 секунд зарур бўлади.


Халқаро Амнистия Улуғбек Абдусаломов ҳимоясига отланди\nХалқаро Амнистия ташкилоти бошқа халқаро ҳуқуқ ҳимоячиларини ҳам Қирғизистондаги ўзбек фаолларига бўлаëтган тазйиқларни тўхтатишда биргаликда чора кўришга чақирди.\nХалқаро Амнистия ташкилоти халқаро ҳамжамиятни жалолободлик таниқли журналист Улуғбек Абдусаломов ҳимояси учун зудлик билан чора кўришга чақирди. Ўзбек жамоаси фаолларидан бири Улуғбек Абдусаломов Қирғизистон жанубида юзага чиққан зўравонликларнинг илк кунларидаëқ миллий низо қўзғаганлик айби билан ҳибсга олинган эди.\nҚароргоҳи Лондонда жойлашган Халқаро Амнистия ташкилоти олти ҳафтадан кўпроқ ҳисбда сақланаëтган Улуғбек Абдусаломовнинг тутқунликдаги аҳволи борасидаги маълумотларни, унинг оила аъзолари, адвокати ва маҳаллий инсон ҳуқуқлари ҳимоячиларидан олаётир¸ дейди ташкилот вакиласи Майси Вейшердинг:\n- Биз Улуғбек Абдусаломовнинг зудлик билан ҳеч қандай шартларсиз озод этилишини талаб этмоқдамиз. Бизнинг фикримизча, унинг икки мақоласига асосланиб этник низо қўзғаш ва зўравонликларда иштирок этганлик деган айблар қўйиш асоссиздир. Биз бу иккала мақолани ҳам таҳлил қилиб кўрдик ва хулосамиз шу бўлдики, Улуғбек ўзининг миллий мансублиги ва ҳақли равишда изҳор этган фикрлари боис ҳибсга олинган. Унинг май ойида Жалолободда уюштирилган зўравонликларга алоқадорлиги борасидаги айбловлар куракда турмайди. Чунки май ойида Улуғбек Бишкекда бўлган эди, дейди Халқаро Амнистия ташкилотининг Марказий Осиë бўйича таҳлилчиси.\nЎзбек тилида 5000 нусхада чоп этилган “Дийдор” газетасининг бош муҳаррири Улуғбек Абдусаломов шу йилнинг 10-11 июн кунлари Ўшда рўй берган қирғиндан сўнг ҳибсга олинган эди.\n“Дийдор” газетасининг маркетинг бўлими бошлиғи Шокиржон Ҳамробоев Улуғбек Абдусаломовнинг зўравонликларга алоқаси борлиги ҳақидаги айбловни "қуруқ туҳмат" дея атайди:\n- Мен битта нарсага ҳайрон қоламан. Конституцион кенгаш аъзоси эди Улуғбек Абдусаломов. Бир ой ўша комиссияда юриб конституцияни ўзбек тилига таржима қилди. Уни газетада бердик. Алоҳида брошюра қилиб чиқариб тарқатдик БМТ Тараққиëт дастури ëрдами билан. Кенгаш тугагандан кейин мана бунақа ишлар бўлиб кетди. Ҳозир ушланганларнинг ҳаммаси чиқиб кетди. Битта ўша Улуғбекни ушлаб турибди, дейди журналистнинг ҳамкасби Шокиржон Ҳамробоев.\nҚирғиз миллатчиларининг ўзбекларни камситиб ва ҳақорат қилиб ëзган мақолаларига қарши эълон қилган мақолалари ва Қирғизистон янги конституциясини ўзбек тилига таржима қилиш жараëнидаги фаол иштироки билан ҳукуматдаги миллатчи тўдалар қаҳрига учрагани айтилаëтган Улуғбек Абдусаломовнинг тутқунликда саломатлиги унинг яқинлари ва ҳамкасбларини ташвишга солмоқда.\n- Доим парҳезда эди¸ дори ичиб турарди. Микроинсультни бошдан кечирганда. Комендантга учрадик¸ губернаторга учрадик¸ ҳамма ташкилотларга учрадик¸ талаб қилинаяпти¸ жавоб йўқ. Халқаро журналистлар¸ Қирғизистон журналистлар союзи ҳам мурожаат қилди. Барибир рухсат йўқ. Мана икки ойдан ошиб кетди, дейди тутқун журналист ҳамкасбларидан Шокиржон Ҳамробоев.\nУлуғбек Абдусаломов Қирғизистондаги фаол ўзбек журналистларидан бири бўлиш баробарида Жалолобод вилояти Ўзбек миллий-маданий маркази вице президенти ҳам бўлган.\n-У Жалолобод вилояти Ўзбек миллий-маданий марказининг вице президенти. Бу иккинчи лицо деган сўзда. Биринчиси Қодиржонда. Қодиржон Ботиров вилоят Ўзбек миллий-маданий марказининг раиси эди. Яна айни пайтда "Дийдор" газетасининг бош муҳаррири. Чиқиб қолади¸ деган гаплар бор. Шу кунларда ҳаракат бўлаяпти. Биз ишонамиз, дейди ҳибсдаги Улуғбек Абдусаломовнинг ҳамкасби Шокиржон Ҳамробоев.\nОзодлик билан суҳбатлашган маҳаллий журналистлардан бирига кўра, Улуғбек Абдусаломовнинг ҳибсга олингани ва ҳеч қандай асоссиз тутқунликда қолаётганлигининг асосий сабаби унинг Ботиржон Қодировга яқинлигидир. "Шу сабаб Ўш ва Жалолобод воқеалари учун барча айбни Қодиржон Ботировга тўнкаëтган ҳукуматдаги айрим гуруҳлар халқаро ҳамжамият қанча ҳаракат қилса-да¸ Улуғбек Абдусаломовни ҳибсдан озод этиш фикридан йироқ; унинг тақдирини маҳаллий куч ишлатар тизимларини назорат қилаëтган ана шу гуруҳлар ҳал қилади", деган фикрда хавфсизлигига таҳдид боис ўз исмини ошкор этишни истамаган маҳаллий журналистлардан бири.\nЖалолобод шаҳар Ички ишлар бўлимининг вақтинчалик тергов изоляторида сақланаётган Улуғбек Абдусаломовнинг ҳозирги аҳволи ва унинг кейинги тақдири ҳақида на Жалолобод комендатураси, на Жалолобод прокуратурасидан ахборот олиш имкони бўлди.\n23 июн куни Жалолобод вилоят прокуратураси эълон қилган пресс-релизда Ўзбек миллий-маданий маркази вице-президенти ва “Дийдор” газетаси бош муҳаррири Улуғбек Абдусаломов ҳамда Жалолобод шаҳар масжиди имоми Муҳаммаджон Аҳмедовнинг номи тилга олинган ва улар мамлакат жанубида миллатлараро низо қўзғаганликда айбланган эди.\nОрадан бир ойдан кўпроқ вақт ўтиб¸ халқаро ҳамжамият ва халқаро матбуот учун Қирғизистон жанубида ўзбекларга қарши аввалига кенг кўламли қотилликлар¸ улар ортидан эса¸ ўзбеклар ҳақ-ҳуқуқларини топташ¸ асоссиз қамоққа олиб¸ сўнгра катта товон пули эвазига озод қилишлар давом этаëтгани сир бўлмай қолгач¸ Қирғизистон Ўтиш даври президенти Роза Ўтунбаева ўзбекларнинг хавфсизлик кучлари нишонига айланганини тан олишга мажбур бўлди. Аммо ҳозирча Ўтунбаева хонимнинг бундай иқрорлари¸ амалий шаклга кўчмаëтир ва Халқаро Амнистия ташкилоти вакили таъкидича¸ уйдирма айблар билан қамалган бирор ўзбек фаолининг озод қилинишига ëрдам бермаëтир:\n- Президент Роза Ўтунбоева кўринишича, инсон ҳуқуқлари масаласига бефарқ бўлмаса ҳам, унинг атрофидаги бошқа ҳукумат аъзолари Улуғбекни ҳибсга олиб инсон ҳуқуқларига зид равишда ҳаракат қилаяпмиз¸ деб ўйламайдилар. Улар Улуғбекнинг ҳибсга олинишини тўғри¸ деб билишади.\nХалқаро Амнистия ташкилоти Улуғбек Абдусаломов иши бўйича Бош прокуратурага мурожаат қилиб улардан шундай мазмундаги жавоб олди. Ҳибсдаги инсон ҳуқуқлари ҳимоячиси Азимжон Асқаров бўйича ҳам айнан шундай жавоб олдик - яъни прокуратура ўз ишида ҳеч қандай ғайри қонуний ҳаракатни кўрмаëтир.\nМенимча ҳозир Бишкек қабул қилаётган қарорлар ва бу қарорларнинг жойлардаги Ўш, Жалолободдаги ижроси ўртасида жарлик пайдо бўлди. Бишкекда қанчалик яхши қарор қабул қилинмасин¸ Ўш ва Жалолободда бу қарор ижро этилмайди, дейди Озодлик билан суҳбатда Халқаро Амнистия ташкилотининг Марказий Осиë бўйича таҳлилчиси.


18:58 / 20 январь | La ilaha illalloh | 220\nАссалому алайкум! Расулуллоҳ саллолоҳу алайҳи ва саллам айтдилар: "Сен ниманики Аллоҳ учун тарк қилсанг, Аллоҳ эвазига сенга унданда яхшисини беради" Имом Аҳмад ривояти. Шу ҳадисни шархлаб берсангиз? Нимани Аллоҳ учун тарк қилиш керак ва у қандай бўлади?\n– Ва алайкум ассалом! Бу қуйидагича бўлади:\nأن النبي صلى الله عليه وسلم قال إنك لن تدع شيئاً لله عز وجل إلا بدلك الله به ما هو خير لك منه رواه أحمد\nНабий соллаллоҳу алайҳи васаллам дедилар: “Аллоҳ учун бирор нимани тарк қилсанг, сенга унинг эвазига унданда яхшироғини беради”.\nАллоҳ учун тарк қилиниши лозим бўлган нарса бу гуноҳ ва маъсиятлардир. Бирор банда бу ўткинчи дунё лаззатлари унинг қаршисида фитналантириб турган пайтда, Аллоҳнинг азобидан қўрқиб, унинг кузатиб турганидан ҳаё қилиб, савоб умиди ила уни тарк қилса, гуноҳга қўл урмаса, албатта Аллоҳ таоло у бандасини муносиб мукофотлайди. Уни фитнага солган нарсадан афзалроғини унга ато қилади. Аллоҳ берадиган эваз батаҳқиқ афзалроқдир. Демак тарк қилинган нарсанинг жинсидан ва туридан эмас, тамомила бошқа бўлиши ҳам мумкин.\nАллоҳ таоло айтади: «Ким Аллоҳга тақво қилса,\nУ Зот унинг йўлини очиб қўюр. Ва унга ўзи ўйламаган тарафдан ризқ берур. У Зот унинг ишида осонлик қилиб берур. Унинг гуноҳларини кечирур ва ажрини буюк қилиб берур» (Талоқ сураси, 2-5-оятлар).\nҚалбида Раббисига бўлган муҳаббат ва охират қўрқинчи бўлган, тақводор, оқил кишилар тарк қилган нарсаларининг эвази бу дунёда берилишини истамайдилар. Уларнинг барча ҳимматлари ва орзу-мақсадлари охиратдаги яхшиликка эришишдир. Валлоҳу аълам!\nУйга вазифани бажарилмаса жазо тариқасида пул тўлаш\nИнтернет сайтидаги реклама\nЭҳсон қилсам бўладими\nФарзанди йўқ аёл ҳижобга киролмайдими?\nАёлимни бу ишдан қайтардим\nГайри дин кизга уйланса буладими\nАйрим таомларига чўчқа гўшти аралашган кафеда ишлаш\nИлмли аёлни гапи\nБанкдан қарзим бор қурбонлик қиламанми


Ғарбий Қозоғистон вилояти, Серебряково қишлоғида яшовчилар Айта Ота масжидида намоз ўқимоқдалар, сентябр. (Қозоғистон мусулмонлари диний идораси)\nОСТОНА – Қозоғистон қўлга олинган зўравон экстремистлар, жумладан, Суриядан қайтганларни яхшироқ тушунишда муваффақиятли реабилитация чоралари ва халқаро мутахассислар тажрибасидан фойдаланмоқчи.\n2011 йил бошидан бери 500 га яқин қозоғистонлик, шу жумладан, жангариларнинг аёллари ва фарзандлари «Ислом давлати» сафида жанг қилиш мақсадида Сурияга жўнаб кетган, деб хабар берди ташқи ишлар вазири ўринбосари Ержан Ашикбаев.\nЎтган икки йил давомида одамлар оқими деярли тўхтаган. 2017 йилнинг кузида ИД мағлуб бўлганидан кейин уларнинг кўпчилиги ўз ватанларига қайта бошлаган.\nЕвропада хавфсизлик ва ҳамкорлик ташкилотининг (ЕХҲТ) Остонадаги дастурлари идораси 4-5 декабр кунлари зўравонлик экстремизмида айбланганлар, жумладан, чет элдан қайтган террорчи жангарилар ва уларнинг оила аъзолари билан ишлаш масаласига бағишланган семинар ўтказди.\nТараз давлат университети талабалари 9 ноябрь куни Қозоғистон мусулмонлари диний идораси томонидан тақдим этилган исломий маърузаларни тингламоқдалар. (Қозоғистон мусулмонлари диний идораси)\nТадбирда турли ҳукумат идоралари, жумладан, Миллий хавфсизлик қўмитаси, Бош прокуратура қошидаги ҳуқуқни муҳофаза қилиш агентликлари академияси, Ижтимоий ривожланиш вазирлигидан йигирмата расмий ва фуқаролик жамияти аъзолари иштирок этди.\nСеминар доирасида Британия таҳлилчилари ватанига қайтган террорчи жангарилар ва уларнинг оилаларини реабилитация қилишнинг самарали усуллари билан ўртоқлашдилар.\n«Ватанига қайтган террорчи жангариларнинг аёллари ва фарзандларини жалб қилишда фуқаролик жамияти ва дастурлар билан ишлашга алоҳида эътибор қаратилди», дейилади ЕХҲТнинг 12 декабр кунги хабарида.\nЭкстремизмга қарши қатъий позиция\nҚозоғистон ҳукумати экстремистик ғояларни намойиш этаётганлар ва жангариларга қарши курашда қатъий ҳаракат қилмоқда.\n2017 йил июл ойида президент Нурсултон Назарбоев террорчи гуруҳлар тузган ёки уларга қўшилган қозоғистонликларни фуқароликдан маҳрум қилиш ҳақидаги қонунни имзолаган эди.\nҲукумат Суриядан қайтаётган фуқаролар билан ишлашда анъанавий усулларни қўлламоқда ва имкон қадар қатъийроқ чора кўрмоқда, деди Қозоғистоннинг Инсон ҳуқуқлари ва қонун устуворлиги бўйича халқаро бюроси мутахассиси, олмаоталик Андрей Гришин.\nБундай фуқароларнинг аёллари ва фарзандлари ҳукумат томонидан кузатувда, мутахассислар уларнинг реабилитацияси ва Қозоғистон жамиятига қайтишлари устида ишламоқда, деди у Карвонсарой нашрига.\nЖиддий ташвишга сабаб бўлаётган яна бир жиҳат – Исломнинг кескин ва радикал талқин қилинишидир.\nЎзларини «соф ислом» издошлари деб атайдиган, сони 19 минг атрофида бўлган салафийлар Қозоғистондаги энг йирик ноанъанавий гуруҳ ҳисобланади, дейилади 2017 йилда Zakon.kz нашри томонидан эълон қилинган норасмий маълумотда.\nСалафийларнинг баъзи қатъий издошлари ислом душманлари деб ҳисобланган шахслар ва ҳукуматларга қарши «жиҳодни» қўллаб-қувватлайди.\nМасалан, Қарағанда вилоятининг Жезқўрғонидан бўлган, ўзини салафий деб атовчи Асқар ИД сафида жанг қилиш учун Сурияга жўнаб кетган, деб хабар берган Озод Европа/Озодлик радиоси (RFE/RL) 5 декабр куни.\nОтаси Муҳамбеткали унинг олдига икки марта бориб келган ва уни ватанга қайтишда ундаган, аммо бу самара бермаган.\nВақт ўтиб, Асқар ўлган, унинг фарзандлари эса Сурияда қолиб кетган. Улар қаерда эканлиги номаълум. Маълумотларга кўра, Асқар Сурияда ИД сафида жанг қилган жезқўрғонлик ягона салафий эмас.\nАнъанавий Исломга қайтиш\nБундай мисоллар экстремизм хавфидан дарак берса-да, салафийларнинг бошқа бир гуруҳи тинч, анъанавий ҳаёт кечиришга ҳаракат қилишларини айтадилар.\nОқтов шаҳридан бўлган ва бир неча йил Олмаотада яшаб, меҳнат қилган шундай инсонлардан бири шахсини очиқламаслик шарти билан Карвонсаройга ўзининг тинчликсевар салафийлардан эканини айтган.\n«Бизнинг асосий тамойилимиз – ҳукуматга қарши чиқмаслик», деди у. «Биз ҳеч кимга тегмаймиз ва тинчгина ҳаёт кечирамиз.»\nОстонада жойлашган «Аксилтеррор қўмита« жамоат бирлашмаси томонидан яқинда ўтказилган тақдиқотлардан маълум бўлишича, у ёки бу даражада диний мансубликни намойиш этадиган, жумладан, калта шим кийиб, узун соқол қўйиб юрадиган ҳамма эркаклар ҳам салафийликнинг экстремистик издошлари эмас.\n«Уларнинг 80 фоизи билими саёзлиги сабаб йўлдан адашган одамлар экани маълум бўлди», деди «Аксилтеррор қўмита» республика жамоат бирлашмаси раиси Аманжўл Ўрозбоевнинг Карвонсаройга.«Маърузалар ва имомлар иштирокидаги тушунтириш ишлари ёрдамида бундайларни анъанавий Исломга қайтариш мумкин.»\n«Улар анъанавий дин борасидаги янги билимларни бажонидил қабул қиладилар«, деди у.\n«Қолганлар эса – онгли равишда муқобил оқимлар ҳақидаги билимларини кенгайтиришга уриниб, таниқли етакчиларнинг маърузаларини тинглаганлардир», деди у.\nЎрозбоевга кўра, жангариларнинг аёллари орасида радикал ҳаракатлар ақидасига мойил бўлганлар кам эмас.\n«Улар билан ҳам тарбиявий ишлар олиб бориляпти, зеро бу мураккаб жараён – бир ёки икки учрашувда уларни анъанавий Исломга қайтариб бўмайди«, деди у.\n«Айни вақтда аёллар билан ишлаш осонроқ», деди у аёллар ва эркакларнинг ИД борасидаги тажрибаси турлича бўлганига ишора қилиб. «Улар гўзал эртакларга ишониб Сурияга борганлар ва у ердаги барча негатив ҳолатларга гувоҳ бўлганлар.»


13:03 / 10.09.2017 | Nodira | 1817\nАссалому алайкум! Азиз устозлар, мен 14 ёшимда жамоат транспортида тилла узук топиб олганман. Узук кимники эканлигини билмаганим учун уйга олиб келганман. Орадан йиллар ўтиб талаба бўлиш бахтига муяссар бўлдим. Фақат кантракт асосида ўқишга кирдим. Онам нафақахўр, Отам (Оллоҳ раҳматига олган бўлсин) ёшлигимда ўтиб кетганлари сабабли, контарк пулини тўлаш онам иккимизга оғирлик қилганлиги сабабли, топиб олган узугимни 300.000 минг сўмга сотиб, контракт пулига қўшган эдим. Оллоҳимга минг шукурлар бўлсин ўқишни тугатиб ишга жойлашдим. Ҳозирда фарзанд татилидаман. Айтингчи ўша топиб олган узукни пулини қайтаришим керакми? Қайтармоқчи бўлсам кимга қайтарай? (Узук кимники эканлигини билмайман) Нима иш қилсам тўғри бўлади? Илтимос маслахат беринг нима қилай?\nВа алайкум ассалом! Аввало олмаслик керак эди. Энди эгасини топиш учун ўша топиб олган жойингизга борасиз, агар керак бўлса ижтимоий тармоқларда бўлса ҳам эълон бериб эгасини топасиз. Ҳозирги кунда бу каби ишлар кўплаб қилинмоқда ва кўп ҳолларда эгалари ҳам топилмоқда. Топилмаса, эгаси номидан фақир-мискинларга садақа қиласиз. Бордию, ундан кейин қачон бўлса ҳам эгаси топилиб қолса, ўша узукни қийматини берасиз. Эътиборсиз қолдирманг, бу бировнинг ҳаққи ҳисобланади. Валлоҳу аълам!\nҚарз савдода вакиллик вазифаси


Тошкентда трамвайлар фаолиятини тиклаш таклиф этилди - xabar.uz\n«Транспорт фаолиятини такомиллаштириш мақсадида Тошкентга трамвайларни қайтариш керак, менимча. Катта ва гавжум шаҳарга трамвай жуда асқатади. Ҳаммамизнинг эсимизда-ку ўша қулай, бежирим, бир текис юрадиган, энг муҳими экологияга умуман зарар етказмайдиган қадрдон трамвайлар. Бу менинг фикрим, албатта. Агар Тошкент мутасаддиларининг ўрнида бўлганимда, ана шу ташаббус билан чиқардим», — муаллиф дейди Хайрулла Нуриддинов.\nЭслатиб ўтамиз, президент Шавкат Мирзиёев 19 январь куни Тошкент шаҳрида жамоат транспортини ривожлантириш чора-тадбирлари бўйича тақдимот билан танишганди.\nШунингдек, президент шаҳар жамоат транпортини масаласида амалдорларни танқид қилиб чиққанди.


Юрагимда сақланганларим: “Онамни урманг, акажон!”\nДобавлено: 02.03.2016, 14:15\n“Минг истиҳола билан сизларга қўнғироқ қилаяпман. Аслида бу воқеларни бировга гапиришга уялади одам. Аммо юрагим тўлиб кетганидан, яна бошқаларга дарс бўлсин деб, сизларга дилимдагиларни айтмоқчиман...” дея гап бошлади таҳририятга қўнғироқ қилган аёл.\n— Оилада уч фарзандмиз. Опам турмушидан тинчиб кетган, шукр. Яқинда ўғлини уйлантириб, қизини узатади. Онам тўрт йил олдин, отам эса ўн беш йиллар аввал оламдан ўтиб кетди. Мен эса ёлғизман. Суянганим акам кўксимдан итарди. Мана, икки йилдан буён алоҳида яшайман.\nАкам ёлғиз ўғиллигиданми, ёки болалигида кўп хасталаниб, инжиқроқ бўлиб қолганиданми, жуда эрка эди. Ота-онам аввалига унинг кўнглига қаради, кейин эса қовоғига. Кичиклигидан ўзининг айтганини қилдирарди. Дадам ҳам “Йигит кишининг сазасини ўлдирмаслик керак”, деб айтганини муҳайё қиларди. Мен ундан олти ёш кичикман. Шунинг учун олдинлари унинг туркилашларини, баъзида арзимас нарсани талашиб, итариб йиқитишларини “Ўғил бола-да, шўхроқ”, деб оқлашарди. Бироқ унинг ҳам, менинг ҳам ёшимизга ёш қўшилса ҳамки, акамнинг қўпол муносабати ҳеч ўзгармасди. Яна болалигимдан бир воқеа ҳеч эсимдан чиқмайди. Акам уйнинг ичида копток ўйнаб юриб, уни қаттиқроқ тепганида онамнинг кўзига текканди. Ўшанда онам бечора бир ойча кўкарган кўзларини яшириб, кўчага чиқолмаган. Дадам бунинг учун уни қаттиқ уришганида ҳали ўн бешга кирмаган бола уйдан қочиб кетганди. “Ҳали катта бўлса, босилиб қолар” дея умид қиларди ота-онам. Аммо у босилмади. Мўйлови сабза урмасдан ичадиган одат чиқарди. Отам бир неча бор қаттиқ гапириб кўрди, ҳатто қўл ҳам кўтарди. Бироқ наф бермади. Ғишт аллақачон қолипдан кўчиб бўлганди. Мактабни тугатгач, на ўқишни истади, на бирор тайинли ишнинг бошини тутди. Охири отам “Шофёрликни ўргансин, машина олиб берсам, балким чалғир” деб ўйлаб, ўқув курсига берди. Акам эса машинали бўлгач, бизни баттар куйдирди. Ота-онамнинг сочлари оқ тушгани майлига, унинг безориликлари, гап қайтиришлари, жаҳли чиқса, йўлида учраган нарсани тепиб, ирғитиб кетишларидан куйиб, саломатликларига ҳам путур етди.\nУйлантириш фурсати етганида, суйгани борлигини айтди. Суриштирдик, аммо онам у қизнинг ахлоқи унча яхши бўлмагани учун иккиланди. Ва “Ўша қизни олиб бермайман”, деб шарт қўйди. Акамнинг безориликлари шундан кейин янаям авжига минди. Бир йилга хорижга ишлашга кетди. Келгач, узоқроқ қариндошимиз бўлган қизга уйлантирдик. Келинойим икки паҳаловондек ўғил туғиб берди. Уям сабрли аёл эди, эрининг зуғумларига чидаб яшади. Аммо акам янгамнинг энг яқин дугонаси билан оиласига хиёнат қилгач, чидай олмай кичик ўғлини олди-да, ота уйига кетди. Шу билан акам беш йил яна бўйдоқ яшади. Бу орада отамнинг юраги хуруж қилиб оламдан ўтди. Онамнинг саломатлиги ҳам яхши бўлмагани учун, яна уни акамга ишониб ташлаб кетолмаслигим важидан мен ҳам совчиларни рад этардим.\nҚизим, тўйингни кўрсам эди, — деб онам зор йиғларди.\nОйи, сизни кимга ташлаб кетаман, акамнинг аҳволи бу бўлса... Жаҳли чиқса, сизни ҳам аямайди. Мен турмушга чиқадиган одам ҳам шундай бўлса, оила қуриб, нима ҳам кўрардим? — дердим ўйлаганларимни тилимга кўчириб.\nНега унақа дейсан, болам? Мана, опанг тузук яшаяпти-ку! Поччанг яхши одам, барака топсин. Сени ишончли қўлларга топширсам, бу дунёдан кўзим очиқ кетмасди. Бу боланинг ақли кирмади. Ота бўлиб, босилмади. Отасини ерга қўйиб, хулоса қилмади, — дерди онам бечора куйиниб.\nҲа, ҳақиқатда акам инсофга келмади. Маҳалла-кўй ўртага тушиб, бир эридан ажрашган жувонга уйлантирдик. Қариндош-уруғ онамга маслаҳат солди.\n— Манзура опа, қизингизни узатинг. Мана, келин келди уйингизга. Қўйинг, шу қизнинг бахтини боғламанг, — дейишди.\nАммо минг афсуски, келиндан ҳам омадимиз чопмади. У онамга қарашни, хизматини қилишни истамасди. Бунинг устига, бир-икки марта нобакор акам ичиб олиб, менга қўшиб, онаизоримга ҳам қўл кўтарди. Ишлардим, пулимни қуртдек санаб олар, қилиқлари жонимдан ўтганида гап қатйрасам, аямасдан урарди. Ажратаман деб, ўртага тушган онамни ҳам силтаб ташларди. Охири онам билан маҳалладаги нуроний чолнинг олдига йиғлаб бордик. У киши ҳам акамга насиҳат қилиб кўрди, “Онасини хор қилган икки дунёда хайр топмайди”, деб гапирди. Лекин бу насиҳатларнинг унинг ўнг қулоғидан кириб чапидан чиқарди.\nЭнг алам қиладигани, онамнинг аҳволи оғирлашса, “Ойи, яхшимисиз?” дейиш ўрнига тепамизга келиб олиб, “Уйни менга мерос қилиб қолдиринг. Қизингизга уй керакмас” деб жанжал қиларди. Акамнинг ҳам, келинойимниг ҳам қўрққани шу эди. Мен эса “Онам ўлиб қолмасин-да”, деб Худога илтижо қилардим.\nТақдир экан, онам бу синовлари кўтара олмади. Акам бир куни ўлгудек ичиб келиб, одатдагидек тўполон кўтарди. Шунда онам:\n— Болам, қайси гуноҳларим учун сен мени бунча қийнаяпсан. Бир пайтлари, чақалоқлигингда шифохонада ойлаб олиб ётардим сени. Дўхтирлар қўлингга игна санчса, юрагим тилка-тилка бўлиб кетарди. Кечаси билан тузалиб кетишингни Худодан сўрардим. Энди эса неча йиллардан бери сенга инсоф сўрайман. Мен-ку, ўлиб кетаман. Фақат шу синглингни ортиқ хор этма, — деб йиғлади.\nАкам эса бир бурчакда йиғлаб ўтирган бўлсам-да, ўрнимдан туғизиб, силталай бошлади мени.\n— Сиз доим шунга ачинасиз. Уни мен қариқиз қилиб қўйибманми? — деб бақира кетди.\n— Синглингни тинч қўй, — деб қўлига ёпишган онамни эса кўксидан итарди. Онам ҳушидан кетиб қолди. “Тез ёрдам” чақирдик. Ёрдам кўрсатишди, аммо меҳрибоним уч кунгина яшади-да, бу оламдан кўз юмди. Ёлғизимдан айрилиб, янаям ёлғизлашиб қолдим. Опамнинг ўз оиласи, ташвишлари бор. Акамнинг аҳволи бу. Онамнинг маъракалари ўтгунча ҳовлида рўзғор ташвишлари билан ғимирлаб юрдим. Аммо аза тугагач, ҳаммаси қайтадан бошланди. Мана, икки йил олдин уйдан чиқиб кетиб, бир ёлғиз кекса аёл билан яшаяпман. Бегона бир одам менга меҳр кўрсатиб, бошпанасидан жой берди. Ота ҳовлимни қўмсайман, раҳматли меҳрибонларимнинг чироғини ёқиб ўтиришни истайман, аммо акам... ҳамон ўша...\nҲар бир инсон фарзанд дунёга келтираркан, унинг роҳатини кўрсам, дейди. Одам борки жигарига суянади, ундан меҳр кўришни истайди. Мен акамни қарғамайман, аксинча, ота-онамга қилган зуғумлари бир кун бошига балолар бўлиб қайтишидан қўрқаман. Ахир бу ҳаётда ҳамма нарсанинг жавоби бор.\nИстагим, ҳеч кимнинг бошига бу кунларни солмасин тақдир. Ҳеч бир фарзанд ота-онасини зор қақшатиб, жигарларидан юз ўгирмасин...


Мирзиёев кўрган ва кўрмаган Америка\n10 соат давомида самолётда океанни кечиб ўтиб, булутларни томоша қилган ҳолда нонушта қилиб ниҳоят АҚШга ҳам етиб келдим. Жорж Вашингтондан қолган АҚШни кўриш учун бунча зерикарли оғир йўлни босиб ўтиш арзийди.\nФоторепортажни Нью Йоркдан бошласак...\nНью Йоркнинг кўчалари, одамлари ва хатто хиди ҳам турлича. Бу шаҳарнинг кўчаларида қимматбаҳо атирлар ифоридан тортиб, кўкнорининг хидини ҳам сезиш мумкин.\nНью Йоркда кўчада қўшиқ куйлаб пул топиш учун ҳам лицензия олиш керак экан. Бу фикрни Нью- Йорклик “бизда “гадой”лар ҳам солиқ тўлайди”, деб таърифлади.\nНью Йоркда бугун кеча ва тарихни эслатувчи бинолар қад ростлаган. Масалан, мана бу бинони эгаси сотишни истамагани сабабли, у икта йирик осмонўпар иншоотлар орасида тарихдан кичик намуна сифатида қолиб кетган.\nЎша машҳур кўприк. Бруклин ва Манхэттенни бирлаштириб турувчи кўприк қурилганда уни - омонат, оғир юкни кўтара олмайди, деб гап-сўз чиқаришган экан. Аммо, мана 100 йилдан ошибдики Бруклик кўприги мардонавор қад ростлаб турибди.\nНью Йоркнинг йирик кутубхонаси ёнида ҳаво салқин бўлишига қарамасдан бир гуруҳ аёллар бу йигитни “ечинтириб” суратини чизишмоқда.\nЭдуард Стекль ҳайкали. Барон Эдуард Стекл Россиядан Аляскани сотиб олган. У бу уддабуронлиги эвазига маломатга қолган уни аввалига роса танқид қилишган,кейинчалик эса Эдуардни ёдгорлик билан сийлашган. Унинг ҳайкали Манхэттенда авлодларига жимгина боқиб турипти\nCentral Park, ҳаёт қайнаётган шаҳар ўртасидаги сокин сайлгоҳ. Мадагаскар мультфилми қаҳрамонлари шу сайлгоҳ ҳайвонот боғидан қочиб кетишганди.\nСайлгоҳда (массаж) уқалаш муолажаси ҳам бор. Хитойликлар шу ерда ҳам бизнес қилишмоқда..\nEmpire State building’ дан Нью йорк кафтдек номоён бўлади.\nҲа, бинолар баландлигидан худди булутларга осилиб турганга ўхшайди.\nЙўқлик сари оқаётган сув... 11-сентябрда қулаган икки эгизак бинолар ўрнига қурилган ёдгорлик.\nНью йоркда йўл четида эркин ён бошлаб ётган гадойларни ҳар бурчакда учратиш мумкин, бироқ уларни суратини жойлашни маьқул кўрмадим.\nХозирча шу, фотосаёҳат давом этади. Кейинги бекат Техас. Техасда албатта, этик ва шляпа кийган кавбойларни учратганим йўқ, аммо ҳикоя қилишга арзийдиган қизиқ сурат ва маълумотлар талайгина.\nБу саёҳат АҚШнинг Олма-отадаги консуллигининг Go Viral reporting tour дастури доирасида амалга оширилди. Яратиб берилган имконият учун консулликка миннатдорчилик билдириб қоламан.


Молдовада йўл четидаги хочлар олиб ташланмоқда » Скачать музыку бесплатно новинки музыки 2016-2017\nМолдовада йўл четидаги хочлар олиб ташланмоқда\nКомментариев: 0 Просмотров: 188 Дата: 11-05-2016, 12:31 Молдоваликлар йўл-транспорт ҳодисасида ҳалок бўлган яқинларига ёдгорлик сифатида ҳалокат содир бўлган жойга хоч ўрнатишади. Молдованлар “кенотаф” деб атайдиган бу белги остига аслида ҳеч ким дафн этилмайди. Молдовада йўл қирғоғидаги хоч белгиларини олиб ташлаш таклифини қонунчилар эмас, маҳаллий митрополия билдирди. Митрополия уқтиришича, кенг ёйилган бу урф православ черкови қонун-қоидаларига зиддир. Ҳозирда йўллар четига жами 250 мингдан ортиқ хоч ўрнатилганини черков руҳонийлари ҳисоблаб чиқди. Ҳалок бўлганларнинг яқинлари, нафақат, хоч, балки гулчамбар ва марҳумнинг суратигача ўрнатишади. Черков ташаббусини маҳаллий ҳуқуқни муҳофаза қилиш органлари қувватлади. “Йўл ҳақидаги қонунга мувофиқ кўча четида йўл белгилари ва кўкаламзор ҳудуд бўлиши керак”, дейди маҳаллий посбонлар Хочларни йўл хизмати олиб ташлайди. Митрополия вакили хочлар чиқиндихонага эмас, кам таъминланган кишилар вафот этса, қабрига ўрнатилишини билдирди. - деб хабар бермоқда Carzone.uz нашри.